"Hau posible izan da, denok elkarlanean aritu garelako" - Aginaga - Noaua.eus\n"Hau posible izan da, denok elkarlanean aritu garelako"\nNoaua Aldizkaria 2019-06-10 09:50\nEskolek eta herriek bat eginda joan behar dute, eskola txiki eta herri txikiei bizirik eutsi nahi bazaie behintzat. Horretarako, elkarlana funtsezkoa da. Sarritan entzun zen mezua igandean Aginagan ospatu zen Gipuzkoako Eskola Txikien jaian. Besteak beste, eguna abiarazi zuen harrera ekitaldian.\nEskola Txikiek hezkuntza mailan egiten duten lana eta herri txikiei ematen dieten bizitza, bizipoza goraipatu zituzten behin baino gehiagotan ekitaldian parte hartu zuten erakunde ezberdinetako ordezkariek.\nUsurbilgo txistulariek eta Aginagako Eskolako guraso eta irakasleek eginiko aurreskuak abiarazi zuen, Agurne Alkortak eta Alberto Pikabeak aurkezturiko ekitaldia. Protagonista nagusiak Aginagako Eskolako ikasleak izan ziren. Kantuan eta dantzan hasi zuten eskola txikien jaia, horretarako "ateak zabalik" zituztela oroitaraziz.\nIaz oikiarren eskutik jaso eta urtebetez Aginagako Eskolan izan duten lekukoa Aizarnakoen esku utzi zuten, haiekin batera egin zuten dantza saio baten baitan. Aizarnako Eskola izango da 2020ko jaialdia antolatzeaz arduratuko den ikastetxea.\nLeire Salaberria: "Hau posible izan da, denok elkarlanean aritu garelako"\nAzken egunotako antolaketa lanen zoramena, baina batez ere ilusioa aipatu zuen Aginagako Eskolako zuzendari Leire Salaberriak. "Ilusio handiz prestatzen ibili gara dena". Esker hitzak izan zituen bereziki gurasoentzat, "izugarrizko lana egin dutelako. Hau ez litzateke posible izango beraiek gabe, bihotz bihotzetik eskolaren partez eskerrik asko". Eskertza hitzok baliatu zituen Salaberriak, "aldarrikatzeko bai eskola eta hezkuntza komunitateak elkarrekin joan behar dugula, denok elkarlanean aritu behar dugula, bestela eskola txikia ez litzateke bizirik egongo".\nAginagako Eskola ixtear egon zen unea ekarri zuen gogora. "Gurasoek apustua egin zuten eskola hau mantentzeko. Auzoko jendea sutsua, potentziaduna da eta horri esker eskola mantendu da, gaur egungo neska-mutilek eskola dute auzoan". Elkarlanaren balioa azpimarratu zuen. "Talde bikaina dugu, irakasle taldea, gurasoak eta hau dena posible izan da denok elkarlanean aritu garelako".\nXabier Arregi: "Zuei esker daude bizirik eskola txikiak"\nFuntzioetan den Usurbilgo alkateak jendaurreko azken ekitaldia zuen igandekoa. "Pozik nago hala egokitu delako", zioen. Tartea baliatu zuen, "Aginagako eskola komunitateari eta aginagar guztioi nire esker ona adierazteko, egin duzuen lan bikainagatik. Ondo dakit, zer nolako grina, illusioa, indarra jarri duzuen gaurkoa egun hain ederra izan dadin".\nFestaren eredua goraipatu zuen; apala, neurrikoa, euskarak erabateko presentzia duena, balio handikoa eta elkargune lanak egiten dituena. "Gipuzkoako herri txiki guztiok elkartzen gara eta horrek gure artean nolabaiteko harremana eta konplizitatea sortzen du".\nEskola txikiek batzen dute Gipuzkoa urtean behin ospatzen den jaialdi honek. Eta urtero errepikatu arren, berriz aipatu beharrekotzat jo zuen Usurbilgo alkateak, "ez dela herri txikirik eskolarik gabe. Gora eskola eta herri txikiak, hori gabe ez dago Gipuzkoarik, ez dago gizarte kohesiorik ezta lurralde kohesiorik ere".\nHorregatik goraipatu nahi izan zituen Usurbilgo alkateak, "eskola txikien proiektu komun hau iraunarazteko eta indartzeko lanean ari zarete guztiok. Lan isila eta apala baina zinez balio handikoa egiten duzue. Zuei esker daude bizirik eskola txikiak. Horixe eskatzen dizuet, lan horretan segitzea. Eutsi goiari! Gora Gipuzkoako herri txikiak, gora eskola txikiak eta gaur bereziki hala egokitzen delako, gora Aginagako eskola txikia!".\nCristina Uriarte: "Asko eman duzue eta horregatik zarete hain maitatuak"\nEusko Jaurlaritzako hezkuntza sailburuak eskola txikiek hezkuntza mailan eta herri giroa bizirik mantentzen egiten duten lana aitortu eta eskertu zuen. "Xarma berezia duzue, oso hurbileko hezkuntza eskaintzen duzue eta bizia ematen diozue auzoari, herriari. Asko eman duzue eta horregatik zarete hain maitatuak".\nKonpromisoa eta elkarlana bereizgarri nagusi dituen hezkuntza komunitate txikia izanagatik, "poztasun handia emanten diozue inguruari" eta horrek "haundi egiten zaituztete". Eskola txikiei buruz zioen, "zuek zuen aldetik dena jartzen duzue, gu ahalegintzen gara gure esparrutik dagokiguna bultzatzen".\nHainbat hobekuntza iragarri zituen Gipuzkoako eskola ezberdinetan, tartean, hurrengo ikasturtean zehar, Arroako, Oikiako eta Alkizako eskola txiki berrien irekiera. Uriarteren esanetan, "beharrezkoa da etengabeko hobekuntzak bultzatzea eta horretan gabiltza". Elkarlanaren balioa azpimarratu zuen, etorkizuneko erronkei heltzerakoan.\nAgurne Alkorta: "Eskola osasuntsu dago eta hori dena gurasoei esker da"\nBilboko ikasketak amaitu aurretik, eta gurasoen eskariz heldu zen Aginagako Eskolara musika irakastera, igandeko harrera ekitaldiko aurkezlea. "2-12 urte artean 9-11 haur zeuden, baina halere zenbat maitasun eta ze ondo egoten ginen". Gurasoen ahalegin eta borroka nabarmendu zituen. "Asko sufritu zen eskolan urte haietan, tinko eutsi zioten eskolari, lan handia egin zuten eta haur gehiago etorri ziren. Gaur egun 41 haur daude eskolan. Eskola osasuntsu dago eta hori dena gurasoei esker da".\nAizarnako eskolakoak: "Denak ongi etorriak izango zarete Aizarnan"\nDantza batean hartu zuten aginagarrekin 2020ko Gipuzkoako Eskola Txikien jaia antolatzeko lekukoa Aizarnako eskolakoek. Antolaketa lanengatik eskertuta agertzearekin batera, jai egun honen garrantzia nabarmendu zuten, "eskola txikiak bizirik nahi ditugula aldarrikatzeko". Aginagak atzokoan egin bezala, urtebete barru, "denak ongi etorriak izango zarete Aizarnan" adierazi zieten Ariztitxo pilotaleku atzealdean bildutakoei.\nEta hau guztia hitzez soilik ez, bertsotan helarazi zuten. "Eskerrik asko Agiña, urte guztiko lan fiña, gaur ondo pasa izan dadila, egun eder ta bikaina... Eskola txikien jaia koloretsu eta alaia, bihur dadila txikitasuna elkartasunan ibaia... Agiñatik Aizarnara ongi etorri zara, izango degu jana, musika, jolasa eta algara".


« Disko Gomendioa: Falsa Ilusion – 10 A.M.\nZaragozako taldeei errepasoa ZarataZarautzen »\nBarrukalderantz, Boise “euskalduna” Abuztuak 4, Osteguna\nGoiz jaiki gara gaurkoan. 800 kilometro ditugu aurretik eta Boisen, Cryss-ekin egindako hitzorduaren aurretik, hiria, zertxobait ezagutu nahiko genuke. Gainera, orain, berriz ekialderaka hasiko gara, eta gaur berriz, ordu aldaketa dugu. Orain arte, bidaiatzeko ordu bete irabazten genuen arren, orain, ordua aurreratu behar dugu, beraz, ordubete gutxiago izango dugu. Goizeko 7terdiak dira eta bagoaz bideari ekitera. Gaur, Boisera goaz, euskaldun komunitatea bizi delako ezaguna den hiriburu honetara (guretzat behintzat)\nKostaldea agurtu dugu eta berarekin berriz haize freskoari ere agur esan behar izan diogu. Berehala nabaritzen da aldaketa. Kilometro gutxi batzuk barrukaldera egin, eta haizea bera ere beroa da jada. Dena den bidaia arin xamar egin dugu.\nHitzordua baina 30 minutu lehenago iritsi gara. Kontzertua jo beharreko aretoa itxia dago beraz, aretotik oso gertu geratzen den euskal street ikustera goaz. Kuriositatea sortzen digu hainbeste aldiz entzun dugun “euskal komunitate” hau hemen nola bizi den ezagutzeak. Iritsi eta berehala topatu dugu “Bar Gernika”. Euskal kultura azaltzen duen mural baten ondoan. Eta hortxe bertan hasten da Euskal street. Ikurrinak daude zintzilik kaleko argietatik. Euskal izenak dituzten taberna eta hotel batzuk ere badira eta museo bat ere bai. Justu museoaren aurrean trikitixa entzun dugu, gerturatu, eta dantzari talde bat euskal dantzak dantzatzen ari da kalearen erdian, turisten gozagarri. Jende dexente dago inguruan argazkiak ateratzen. Guk ezin diogu barreari eutsi. Grazia egiten digu Euskal Herritik hain urrun bertako dantzak ikustea. Ingelesezko speaker eta guzti! Jajaja Kuriosoa behintzat izan da. Ezin izan gara, “euskal” taberna hauetako batera sartu gabe geratu, Gernikara sartu gara eta euskal produktuak daudela ikusi dugu. Kuriosoa benetan. Basque favourites-en barruan kalimotxoa dute menuan. Idiazabalgo gazta kaliforniakoarekin batera, sagardoa (cidre), … kuriosoa “euskaldunak” izateagatik dituzten prezio altuak. Kuriosoa guztiz (jeje).\nPaseotxo labur honen ostean aretora goaz. Iada irekita dago eta jendea dabil inguruan. Cryss-ek ongi etorria eman digu eta kontu kontari aritu ostean, lehen taldea prest dago jotzeko. Kontzertu txukuna eman dute gazte hauek. Indarra dute. Geroz eta jende gehiago dago eta giroa berotzen ari da. Gu, bigarrenak gara. Jotzen hasterako, gerturatzeko esan ikusleei eta berehala gerturatu dira. Giroa berotuko denaren pinta du. Lehen abestiak denak segidan jo ditugu eta jendea dantzan hasi da. Azken hilaran ere jendea gozatzen ikusten da eta azkenean sekulako kontzertua atera da. Beste behin, izerditan eta irripartsu bukatu dugu. Kontzertua amaitzeko, Boise bertako, talde gazte batek jo du. Bukatzean, dena jaso eta Cryssen etxera goaz. Afaria prestatuko digu. Aitona Bermeokoa zuen neska bat ere gerturatu da gurekin hitzegitera. Punki itxura du, txupa partxez josia du, eta tartean ikurrina ere bai.\nAfari ederraren ostean, ez dugu gehiegi iraun kontu kontari. Oso nekatuta iristen gara iluntzera. Beraz, sakua hartu, esterilla lurrera bota, eta lotara. Bihar Salt Lake City dugu helmuga. 557 kilometro.\nHunger Strikes Abuztuak 5, Ostirala\nBeste behin goizean goiz jaikitzea tokatzen zaigu. 7etan jo du iratzargailuak. Gaurko kontzertua 7etan asten den arren, arratsaldeko 3retan Pelican Bay gartzelan gose greban dauden presoen aldeko protesta bat dago eta bertara goaz. Pelican Bay kartzelan, tortura eta tratu txarrak zirela eta 20 lagun gose greban hasi ziren. Gaur egun, kartzela ezberdinetara zabaldu da eta iada 2000 preso baino gehiago daude gose greban. Arrazen arteko gatazkak bilatzen dituen espetxe politika, lizundutako janaria, argirik gabeko geletan 4 hilabeteko egonaldiak, torturak,… egoera jasan ezin honek eraman die azkenean kartzela ezberdinetako presoak gose greban hastera. Preso hauen aldeko jardunaldien barruan antolatu dute gure guarko kotnzertua eta protestan parte hartzera joan gara Salt Lake City-ra.\nSalt Lake City, oraindik ere Mexiko zenean, Mormoiek, bertan bizitzeko baimena eskatu zieten Mexikoko gobernuari. Hauek, denborarekin, mexikar izateko baldintzarekin, bertan bizitzen utzi zieten. Mormoiek aldiz, Estatu Batuarrekin bat egin zuten eta haiekin bat egin zuten inguru dena Estatu Batuak izateko gudan. Orain, Mormoien lurraldea da Salt Lake city. Lege gogorrak daude hemen. Kanpotik etorritakoei geroz eta zailago egiten zaie hemen bizitzea. Gidatzeko eta bizitzeko behar dituzten baimenak debekatu eta kartzelaratu eta kanporatu egiten dituzte. Kaleetan ere, kanpotarrak jipoitzen dituzten talde nazi asko daude. Adibidez, zerbezak ezin du 3 gradutik gora izan. Kanpotik ekarritako zerbezek ere gradu gutxiago dituzte hemen. Mormoien erreinua da hau.\nProtestan ez gara jende gehiegi elkartu baina entzun zaigula iruditzen zait. Ondoren, kontzertua egin behar genuen etxera joan gara. Lan eta eskaintza komunitarioak dituen etxea da. Bertan bizi direnek poliziaren aldetik errepresio handia jasan duten arren, hiriko gazteentzat gauza ezberdinak antolatzen dituzte.\nMotel joan da arratsaldea. Antolaketan ez da fundamentu gehiegirik nabari eta mikro batzuk lortzeko ordu asko tardatu dituzte. Kontzertua, berandu, baina hasi da. Misouri-ko talde baten ostean izan da gure txanda. Etxeko saloian da kontzertua. Gainezka dago eta jendea muturraren parean sentitzen dugu. Lehen bateri kolpeak hasi direnerako hasi da eromena. Jendea zoro moduan dantzan eta gu gozatzen. Kontzertu bikaina izan da. Arazo teknikoak medio, Arronak, ezin izan ditu azken bi kantak abestu, eta honek pixkat zapore gazigozoa utzi digun arren, kontzertu bikaina izan da. Bertako jendea zoratzen geratu da, eta jendea gerturatu zaigu gasolinarako bere poltsikotik dirua ematera. Oraindik ere keinu hauek harritzen gaituzte. Keinu politak benetan. Beste behin, dena jaso, eta leher eginda bagoaz antolatzailearen etxera deskantsatzera. Bihar 1000 kilometro ditugu eta 7etan jaiki beharra dugu. Beraz, Jorgerekin kontu batzuk etxean eta lotara berehala.\nPueblo, hau bai herria Abuztuak 6, Larunbata\nNormala den bezala, lo gehiago egiteko gogoarekin esnatu gara gaurkoan. Azken egunetan lo gutxi egitea tokatu zaigu eta nabari da nekea. Baina tira, bagenekien estatu batuetako erdialdea gurutzatzean lo gutxi eta kilometro asko tokatuko zitzaizkigula, beraz, irripar egin eta aurrera. Gaur, 800 kilometro ditugu Denver-era. Bertan, Catheter eta Capitalist Causalties mitikoko Haroldorekin elkartu eta Pueblora joango gara, beste 200 kilometro. Beraz, bi aldiz pentsatu gabe, furgoneta arrankatu eta errepidera.\nUste baino errazago egin ditugu kilometroak eta 4etarako Denver-en gara Haroldo-ren etxean. Bere kotxea hartu eta Pueblora. Hiri txikia da Pueblo. Txikia, orain artekoekin alderatuta. Gure herriarekin alderatuta handia baita. Bertan, kotxeak konpontzeko tailerra izandako eta gaur egun taberna kuriosoa den aretoan jotzen dugu. Iristerako, lehen taldeak ia dena prest du. Zerbezatxo bat hartu eta jada lehen taldea hasi da jotzen. Heavy mantsoa edo antzerako zerbait egiten dute. Ez zaizkigu batere gustatu. Bigarrenak, Haroldo eta konpañia dira. Ez lehen aipaturiko taldeekin, Dodsfalla taldearekin baizik. Hauek askoz gehiago gustatu zaizkigu. Crust bortitza egiten dute eta kontzertu txukuna eman dute. 3.enak lehen taldeko kide batzuk eta beste berri batzuek osatzen dute. Hauek ere txukun egin dute saioa. Thrash zaharra jorratzen dute eta potente sonatu dute. Luzeegi jo dute gure gusturako eta azken abestiak luze egin zaizkigu. Jendea pixkanaka berotzen ari da. Dena den, tabernak terraza erraldoia du eta jende asko kanpoan dago. Gure kontzerturako ea denak sartzea lortzen dugun. Dena prestatu eta jende asko dago gure kontzertua hasteko zain, lehen kitarreoekin kanpoan dauden asko sartu dira eta pinta ona du. Ez dugu huts egin. Lehen 4 abestiak bata bestearen atzetik jo eta jendea zoratzen ari da. Zerbeza airetik, jendea lurretik, abeslarien pausu bat atzera eta dena egin behar izan dute “babesean” abesteko. Asko gustatu zaio jendeari eta txalo zaparrada handia jaso dugu kantuen ostean. Jende asko gerturatu zaigu eskerrak ematera. Hain herri galdura nolatan etorri garen arrituta, flipatzen geratu dira kontzertuarekin. Gu ere oso oso gustura. Birako kontzerturik ederrenetakoa. Trago batzuk hartzera gonbidatu gaituzte kontzertu ostean, Haroldo-ren etxera itzultzeko nekatuegi gaude eta bertan geratuko gara eskaini diguten etxe batean lotan. Azkenean, etxea, karabana bat zen. Jeje nahiko toki deserosoa eta zikina lotarako, baina tira, biran gaude, beren etxea eskaini digute eta bihotzez eskertu diegu emandako dena. Bikaina gaurkoa eta biharkoak ere pinta ona du. Gainera 200 kilometro bakarrik ditu Denver-en dugun kontzerturako. Ea ba zer moduz doan.\nDenver-era Abuztuak 7, igandea\nKarabanan esnatu gara. Atzo gauean, oheratzean, Hristok esan zigun goizean sekulako beroa egingo zuela. Eta halaxe izan da. Eguzkiak karabana jo duen momentuan sekulako beroa egin du. Gaur, presa berezirik ez genuen jaikitzeko, eta atzoko bidai luzearen ostean, presarik gabe lo egin nahi genuen. Baina eguzkiak ez digu lotan utzi. Beraz, jaiki eta egunari ekin diogu. Motel hasi gara dena den. Banan bana esnatzen joan gara. Bata gora begira, ni atzeratutako egunerokoak idazten, bestea gainontzekoak esnatu zain,…. Etxeko salan elkartu gara denak pixkanaka. Etxekoak ere pixkanaka esnatu dira. Batek, esnatu eta berehala, gitarra hartu eta kantu bat jo ahal zuen galdetu digu. Baietz esan diogu (onartu behar dut, baiezkoa ematean, gogo gehiegirik ez genuela inor kantari entzuteko, eta ez genuen gehiegi ere espero esnatu berria zen hippiaz). Baina kantari hasi denean, maitemindu gaitu. Sekulako abestia jo du gazteak. Ahots bikaina eta kantu zoragarria. Kamera atera eta berriz jotzeko eskatu diot, kantua ahaztu ez dezadan, eta bueltakoan ikasi dezadan. Hitzak ere eskatu dizkiot Jeremeyri. Jatorra mutila. Artista!\nBi ordu besterik ez ditugu gaurkoan. Hau ez da ezer! Huskeria! Sekulako beroa egiten duen arren, ez zaigu axola. Bidean galdu nuen tripodea erosi dugu bidean eta Denver-era berehala iritsi gara. 4etan genuen hitzordua Haroldorekin. Jatetxe batean lan egiten du eta bazkaltzera gonbidatu nahi gaitu. Sekulako bazkaria gainera. Janari oso goxoa (aukera begetariano askorekin) eskaintzen dute eta dena berak ordaindu digu. Ordaindu nahi geniola esan diogu baina zera erantzun digu: “euskal herrira joan naizen guztietan, jaten, edaten eta dena eman didazue, orain nire txanda da!”. Hurrengo biran, berriz guk sukaldatuko diogula esan diogu. Gaur, bera izan da sukaldaria, fina gainera, bueltan gure txanda izango da.\nBere etxean eman dugu arratsaldea. Internet duenez, birak exigitzen dituen lanak egiten pasa dugu arratsaldea. Oraindik ere hutsak ditugun egunetarako kontzertuak bilatzen eta emailak idazten. Pixkanaka hasi da jendea gerturatzen. Oso pixkanaka. Familia giroa dago. Lagun asko elkartzen hasi dira eta denak beraien artean ezagunak. Eta lagun artean, etxean duten entsegu lokalean, hasi da kontzertua. Atzo ere gurekin jo zuten Dodsfalla taldea hasi da zuzenean. Haroldoren taldeak atzo baino kontzertu hobea eman duela esango nuke. Nik behintzat gustorago ikusi ditut. Ondoren gure txanda iritsi da. Jendeak harrera beroa egin digu eta dantzan bukatu dute kontzertua. Kontzertu bikaina izan da, dena den, bis-ak aukeratzean eztabaida txikia izan dugu eta zapore goxoa ozpindu zaigu. Dena den, etxean bertan gaude lagun askorekin eta giro polita dago eta zerbezatxo batzuk hartzen agurtuko dugu eguna. Beti bezala, gustura, kontu kontari, eta leher eginda! Jeje bihar berriz 7 orduko bidaia Rapid City-ra arte! Eutxourrei beti!\nThis entry was posted on Astelehena, abuztua 8th, 2011 at 3:52 pm\tand is filed under Berriak, Humilitate, Kontzertuak. You can follow any responses to this entry through the RSS 2.0 feed. You can leave a response, or trackback from your own site.


Ongarri organikoa | Online larre nekazaria | October 2019\nKategoria Ongarri organikoa\nAza ongarri eskaintzen aza aza burutzeko\nAza landare-laborea oso ohikoa da, baina oso zorrotzak. Burua handiak eta trinkoak eratzea egokia bermatzeko, garrantzitsua da landarea fertilizatzeko eta fertilizatzeko ardura hartzea. Aza zuria elikatzeko oinarrizko arauak Kultura honek lurzoru solte eta heze solidoak gustatzen zaizkio.\nNola ernaldu arrosak udaberrian, udan eta udazkenean - sekretuak erakusten ditugu\nArrosa beti izan da lore erregina jotzen, itxuraz, beraz, hain bitxia da. Loreak arreta eta arreta eskatzen du bizi-ziklo osoan. Batez ere, arrosa behartzen ernalkuntza, eta hori gabe marrazten da eta loratzen du. Arrosa ongarriak diren mineralak Gaur egun lore-dendetan arrosa-elikatzeko mineral ongarri ugari dago: formulazio likidoetan, granuletan, hautsetan.\nLorategia fertilizez osatuta dago\nNitrogenoa landareen hazkuntzarako elementu kimiko garrantzitsua da. Zoritxarrez, lurretik etengabe lurruntzen da atmosferara; beraz, garrantzitsua da lorezainen maiztasun handiko uzta onerako patata nitrogenoa konpentsatzea. Ongarri organikoak (guano, simaurra, konposta) nitrogeno iturri izan daitezke, baina eskuratzeak materialaren kostuak eskatzen ditu.\nUdaberrian ongarri aukeratzea lorategirako\nUdaberrian, naturak esnatzen denean, udako egoiliarrak ere aktiboago bihurtzen dira, beraientzat denbora beroa baita. Udazkenean uzta aberatsa lortzeko, udaberriaren hasieran oheetarako lurzorua prestatu behar duzu, ongarri egokiak jaso eta dosi egokiak errespetatuz. Gunean landatuko diren lorategien beharrak kontuan hartzea garrantzitsua da.\nKonposta prestatzeko zabor-poltsetan\nKonposta da hainbat elementu usteltzen diren ongarri organikoa (landareak, janaria, lurzorua, hostoak, adarrak, simaurra). Konpostak denda espezializatuetan eros daitezke, eta zuk zeuk egin dezakezu. Konposta prestatzea zabor-poltsetan modu bakarra da.\nNola elixir bat egiteko landareak, hazkunde estimulatzailea errezeta egiteko\nBerriki, lorezainen eta lorezainen gehiagok pentsatzen dute nekazaritza ekologikoa. Dena den, gaur egungo ekologiaren egoeran, laborantza ez da uzta ona sortuko lurzoruaren eta landareen ongarriak aberastu gabe. Baina irtenbidea dago: elixir elikadurak eta hazkundeko estimulatzaileak, zure eskuetatik material naturalen eskutik egin daitezke.\nOngarri "berdea": zer erabilera da, nola egosten eta nola aplikatu\nLorategi bat edo baratze bat haztea ez da erraza dirudien lehen begiratuan. Errentagarritasun handia lortzeko, garrantzitsua da laboreak zaintzeko moduari begiratzea: belarritzea, ureztatzea, elikadura. Artikulu honetan ongarri, hots, belar berde nahasketak buruz hitz egin dezagun. Zer da belar ongarri Belar ongarri kulturala izateko erabiltzen ez diren edozein belar da, hazten uzten zaie, ondoren mozten eta lorategi eta barazkien laboreak zaintzeko konplexuetan erabiltzen dira.\nCopyright 2019 \_ Online larre nekazaria \_ Ongarri organikoa


Pikamilone gordinaren sodio hautsa (62936-56-5) fabrikatzaileak - Phcoker\nSKU: 62936 56--5 Kategoria: Droga adimenduna\nPikamilone gordinaren sodio-hautsa (62936-56-5) bideoa\nPikamilona gordinaren sodioa (62936-56-5) deskribapena\nPikamilona gordinaren sodio-hautsa Niacina bitamina (B3 bitamina, azido nicotinikoa) eta GABA neurotransmisore inhibitzailea da. Sobietar Batasunak 19691-en garatu zuen eta geroago Russia2-en eta Japonian aztertu zuten GABA.3,4,5-en.\nPicamilon sodioa sarritan piramidearen forma da, depresioaren aurkako amoodaren hobekuntza da, buruko prestakuntza hobetzen du, antsietate anxiolitikoak tratatzen ditu. Picamilon elikadura-osagarriaren osagai da garuneko indargarri gisa eta antsietate anxiolytic gisa erabilitakoa. Picamilon sodioa antsietatearekin, depresioarekin, loaren nahasteekin edo beste aldarte-nahasteekin lagun dezake. Picamilonek fokua eta buruko energia handitzeko antsietate maila handiagoak nahi ez dituzten pertsonek erabiltzen dute.\nPikamilona gordinaren sodio-hautsa ere GABA-ren prodrug bat da, prostatako onberak hiperplasia eta neurogenoaren maskuria tratatzeko erabiltzen da.\nPikamilona gordinaren sodioa (62936-56-5) Specifications\nproduktuaren izena Pikamilona gordinaren sodioa\nIzena kimikoa Sodio 4- (piridina-3-carbonilamino) butanoatoa;\nPikamilona gordinaren sodio hautsa; Pikamilon sodioa; Picamilon; Nicotinoyl-GABA sodio gatza;\nMarka Name Pikamilona gordinaren sodioa\nDroga sailkapena Heterocyclic Series; Pyridines; API; Nootropics\nCAS Zenbakia 62936 56--5\nUrtze Point -208.0 212.0 º C\nIrakitening Point 522.4 ° C eta 760 mmHg-an\nHalf-Life biologikoa 30 minutu\nPikamilona gordinaren sodioa Application Prostatako hiperplasia onberaren tratamendua; Niazin bitamina (B3 bitamina, azido nikotinikoa), GABA neurotransmisore inhibitzailea, BBB molekula penetranteen ikerketan erabilgarria den GABA deritzo.\nRaw Pikamilona sodikoa hautsa (62936 56--5) Deskribapena\nPikamilona gordinaren sodio-hautsa Niacina bitamina (B3 bitamina, azido nicotinikoa) eta GABA neurotransmisore inhibitzailea da. Sobietar Batasunak 19691-en garatu zuen eta geroago Russia2-en eta Japonian aztertu zuen GABAren proforma gisa.\nPikamilona sodikoa hautsa (62936 56--5) Ekintzen mekanismoa?\nPikamilone Sodio hautsa bi substantzien ohiko elikagaien konbinazioa da, niazina eta GABA edo gamma-aminobutyric azidoa. Batetik, garuneko osasunean zeregin garrantzitsua betetzen dute bakoitzak, baina elkarrekin lotuta daude, modu sinergikoan, onura berezia sortzeko.\nPicamilonek funtzionatzen duen ekintza-mekanismo azkarra eta zuzena da. Uraren disolbagarriak diren konposatu bat da, erraz xurgatu eta biodisponibilitate maximoa irensteko ordu bat barru.\nPicamilon hautsaren efektu lasaigarri eta lasaigarriak GABA, neurona-tiro indartsua inhibitzen duen eta estresaren eta antsietatea murrizten duen neurotransmisorea indartzen du.\nAbantailak of Pikamilona sodikoa hautsa (62936 56--5)\nKontzentrazio, alerta eta buruko egoera hobea\nPicamilonek antsietate anti-efektu indartsuak ditu eta estresaren ondorioak nabarmen murrizten ditu. Gainera, depresioa arintzen lagunduko du.\nBrain and Body Relaxation Sedation gabe\nSleep hobetzen du\ngomendatua Pikamilona sodikoa hautsa (62936 56--5) Dosia\nPikamilone Sodio hautsaren dosi estandarra eguneko 50 eta 300 mg artekoa da. Jakina, egun osoan hainbat administrazioetan banatu daiteke, erabiltzaileak nola eragiten duen arabera. Picamilon hautsa onena da urdaila hutsarekin hartuta, eta nootropiko horren ondorioak bi edo lau ordu bitartean iraungo dute. Beti Picamilon dosi eraginkorrenarekin has zaitezke. Lortu lortutako onurak eta ondoren zehaztu dosia handituz gero.\nBigarren mailako ondorioak of Pikamilona sodikoa hautsa (62936 56--5)\nDosi handietan, picamilonek odol-presioa jaistea ahalbidetzen du, hau da, odol-presio baxua dutenentzako segurua ez izan daiteke.


naiz: agenda - Andeloko Erromatar Jaialdia\nEkainaren 16an eta 17an ospatuko da Andeloko Erromatarren Jaialdiaren XVII. edizioa. Prestatutako ospakizunak Andelo hiri erromatarrean zein Mendigorrian izango dira.\nOrain dela 2.000 urte Andelon bizimodua nolakoa zen gogorarazi nahi da ekimen honen bidez. Agerraldiak, erakustaldia, antzerki emanaldiak eta musika kontzertuak iraganeko garaietara daramate bisitaria.\nBi egunetan zehar museora zein aztarnategi arkeologikora gidatutako bisitak eta erromatar otordua egingo dira. Igandeko ekitaldiak Ohiko Azokaren irekierarekin hasiko dira.


Proiektuak – 2 orrialdea\n8 de azaroa de 2018 por Administración\nKaixo! Euskararen erabilera bultzatzeko ekimen berria laister iritsiko da lurralde osoko txoko guztietara. Gure eskolan jada hamaikakoa eratu da eta parte hartzera animatzen zaitu. Horretarako, www.euskaraldia.eus helbidean izena eman dezakezu; epea zabalik dago. Behin izena emanda, egun batzuk barru “pin”ak eskuratu ahalko dira, bakoitzak aukeratutako rolarena (ahobizi edo belarriprest). NOIZ: Azaroaren 23tik abenduaren 3ra arte. […]\nKategoriak: Albisteak, Euskara, Guraso elkartea, Jaiak eta ospakizunak Etiketak: euskaraldia, euskararen erabilera bultzatzeko ekimena\nKategoriak: Albisteak, Zientzia eskolan Etiketak: erasmus +, KA201 "SciLit", zientzia eskolan\nSan Frantzisko Gayarre antzokian\n27 de maiatza de 2018 por Administración\nPasa den maiatzaren 13an gure eskolako D ereduko lehen hezkuntzako 3. mailakoek beste ikastetxe batzuekin batera Sortzenek antolaturiko “Eskoletatik antzokira” ikuskizunean parte hartu zuten. Helburua ikasturte bukaerako topaketa bat egitea zen, Sortzeneko maiatzaren 20ko jaia baino lehenago, eskola eta herria, gizataldea eta artea batzeko asmoarekin. “Eskoletatik antzokira” ekimenarekin Sortzenek aktuazio desberdinekin artea euskaraz bizitzeko aldarrikapena […]\nKategoriak: Albisteak, Bigarren Zikloa, Euskara, Salidas y actividades complementarias\n“Euskaraz kanta” VII.Topaketa\n23 de maiatza de 2018 por Administración\nPasa den ekainaren 1.an “Euskaraz kanta” VII. Topaketa ospatu genuen eta aukeratutako lau kantak hauek izan ziren: “Astonauta tronpeta flauta” Ene Kantak taldearena. “Lau teilatu” Itoiz taldearena. “Txoriak txori” Mikel Laboarena. “Erre zenituzten” Xabi Solanorena. Hona hemen “Erre zenituzten” kantarekin grabatutako bideoa. Zuen gustokoa izatea espero dugu. \nKategoriak: Albisteak, Euskara, Jaiak eta ospakizunak Etiketak: euskaraz abestu, Euskaraz kanta VII. Topaketa


barren.eus - Robotika eta bideojoko tailerrak egingo dituzte Elgoibarren uztailean\nRobotika eta bideojoko tailerrak egingo dituzte Elgoibarren uztailean\nArgitaratua: 2017-06-27 12:34\nDebabarreneko haur eta gaztetxoen artean bokazio teknikoen sustapenaren alde egiten diharduten apustuaren baitan, Debabarreneko Udalek, Debegesa garapen agentziaren koordinaziopean, hamar tailer teknologiko antolatu dituzte udarako eskualdeko herri ezberdinetan, tartean Elgoibarren.\nGazterobotika izena duen hezkuntza-egitasmo honen helburua da haur eta gazteen artean zientzia, teknologia, ingeniaritza, artea eta matematikarekiko interesa piztea. Eibarko Udalak sustatu du Gazterobotika egitasmoa, eta horren barruan, Euskadiko I. Hezkuntza Robotika Txapelketa antolatu dute. Irailaren 23an izango da, Eibarko Astelena pilotalekuan. Robotikaren eta teknologia berrien inguruko topaketa izan nahi du txapelketak, doakoa eta Euskal Herriko gazteei zuzendua; eskola adineko haur eta gazteak (8 eta 16 urte bitarte) "motibatzea" du helburu, robotika eta programazio arloan lehen urratsak eman ditzaten, talde-lana eta arazoen ebazpena lantzearekin batera.\nUdako tailerretan parte hartuko duten gaztetxoek txapelketan parte hartu ahal izango dute, eta eurek egindako lanak erakutsi.\n• Elgoibarren uztailean\nDebabarreneko zazpi herritan eskainiko dituzten robotika eta bideojoko tailerrak, eta hogei orduko ikastaroak izango dira, bost goizetan banatuta. Adinari dagokionez, 2001 eta 2009 urteen artean jaiotako haur eta gazteei daude zuzenduta. Talde lana sustatuz, gaztetxoek euren robotak eraiki eta programatuko dituzte; "teknologiarekin ikasi, jolastu eta ondo pasatzeko" aukera izango dute. Robotikaren mundua ezagutzeaz gainera, bideojokoak sortzen ere irakatsiko zaie. Tailerrak euskaraz egingo dira eta Doplay enpresak emango ditu.\nElgoibarren uztailaren 10etik 14ra eta uztailaren 17tik 21era eskainiko dute tailerra.\nTailerretan parte hartzeko 30 euro ordaindu beharko da (Udalek diruz lagundutako tailerrak dira). Plaza mugatuak dira. Izen-ematea zabalik da gazterobotika.eus webgunean. Informazio osoagoa: debegesa.eus


Eskaera bakarra egiteko ez dute txandarik emango, aurrezaztertuko dute eta gero hots egingo dute\nAurten Eskaera Bakarra otsailaren 8tik apirilaren 30era bitatean aurkeztu ahalko da. Hala ere, dinamika desberdina izango da. Izan ere, Eskualdeko Nekazaritza Bulegoetan ez da txandarik hartu beharko. Teknikariek aurrez lur aitorpena aztertuko dute eta ondoren hots egingo diote onuradun bakoitzari egokia iruditzen zaion, aldaketak egin nahi dituen edo ez konfirmatzeko, baita gero sinatzera joateko ere. Ohartarazi dute norbaitek deirik jasotzen ez badu, berak hots egin beharko duela bulegora. Eskaera Bakarraren baitan Oinarrizko Ordainketa; Ordainketa Berdea; Eskaera bakarra egiteko garaia da Nekazari Gazteen Ordainketa eta Abeltzaintzari Lotutako diru laguntzak eskatzen dira. Horrez gain, Nekazaritza Ekologikorako diru laguntzak, ICMak eta Agroanbientalak ere eskatzeko aukera egongo dela adierazi dute.\nGogoratu, aurten lehen aldiz, Eskaera Bakarrean aitortutako lurren monitorizazioa egingo dutela. Hau da, lur horiei bost egunetik behin satelite bidez argazkiak aterako dizkiete. Horregatik aurten, ArgazkiPAC aplikazioa erabiltzeko gakoa eta erabiltzaile izena emango dituzte Eskualdeko Nekazaritza Bulegoetan.\nSolicitudes de las ayudas de la PAC en 2021 hasta el 30 de abril\nEl FEGA acaba de publicar el folleto divulgativo para los solicitantes de ayudas PAC 2021.\nLo podéis descargar desde la siguiente dirección:\nArgazkiPAC aplikazioa sortu dute NPBren aitorpenen informazioa trukatzeko\nLaboreen deklarazioa balioztatzen lagunduko duten argazkigeoerreferentziatuak bidaltzeko balioko du.\nEusko Jaurlaritzak Foru Aldundiekin batera ArgazkiPAC telefono mugikorretarako aplikazioa sortu du: aplikazio honek Nekazaritza Politika Bateratuaren (NPB/PAC) baitan egiten diren deklarazioen izapide batzuk digitalizatzea dakar. Esate baterako, onuradunei zuzenean eska dakieke aplikazio bidez froga grafikoak bidaltzeko (lursailaren argazkiak). Onuraduna eskatzen zaion argazkiaren lekura joan behar da eta argazki geoerreferentziatu horiek hartu behar ditu. Horiek automatikoki integratzen dira aplikazioan, gero NPBren monitorizazio tratamenduaren hurrengo faseetan berrikusteko, eta deklarazioa balioztatzeko erabiltzen dira. “Euskadin NPBren laguntzak eskatzen dituen pertsona orok instalatu behar du, hala eskatzen bazaio, laboreen deklarazioa balioztatzen lagunduko duten argazki geoerreferentziatuak bidaltzeko”, zehaztu dute Eusko Jaurlaritzako iturriek. Antza denez, 2020ko kanpainan hasi zen erabilera probatzen eta 2021ean onuradun guztientzat erabilgarri izango da. ArgazkiPACera sartzeko erabiltzaile datuak eta pasahitza Eskualdeko Nekazaritza Bulegoetan emango dira, deklarazioa egiten den egunean bertan.\nGobieno Vasco y las Diputaciones, han creado una aplicación para móviles que permite a las personas beneficiarias recibir peticiones de pruebas gráficas automáticamente y facilita su respuesta enviando fotos capturadas insitu. Toda persona que solicite la PAC en Euskadi debe instalarse esta aplicación para en caso de que así se le requiera, pueda enviar fotos georreferenciadas que ayuden a validar su declaración de cultivos.\nSektoreko eragileekin landu beharko lirateke aurrekontuak\nAurrekontuak martxoaren erdialdean onar ditzaketela aurreikus daiteke\nLos presupuestos de Gipuzkoa pueden ser aprobados a mediados de marzo\nLos presupuestos se deberían diseñar en colaboración con los agentes del sector\n2020an izurritea hasi bezain pronto lehen sektoreko elkarteei murrizketak ezarri zizkion Gipuzkoako Foru Aldundiak . Urtebetean egoerak ez du hobera egin, baina aurrekontu proiektu osoaren dokumenturik ez dugu jaso sektoreko eragileok urtarrilaren 25era arte.\nOrdura arte jaso dugun dokumentu bakarra, ‘Gure Lurra’ aldizkarian argitaratutako partida batzuei buruzko informazioa besterik ez da izan, baina horrek ez du irakurketa orokorra egiteko aukerarik ematen aurrekontua dokumentu landuagoa baita eta ikuspegi orokorragoa ematen baitu. Sartu berri garen urtea zein garrantzitsua izango den ikusita, argitaratutako aurrekontu proiektuak informazio esanguratsua eskainiko du balorazio egokia egiteko. Dena den, aurrekontuak onartzeko izapideak kontuan hartuta ez da behin betikorik martxoaren erdialdera arte izango. Gipuzkoako EHNEtik uste dugu Aldundiaren aurrekontu osoa eta honen banaketak lehen sektorearentzako aurrera begira duen garrantzia kontuan hartuta, sektoreko eragileekin elkarlanean lanketa sakona eginez landu beharko litzatekeela.


Albisteak - Beira-zuntzezko hari txikituak\nBeira-zuntzezko txikitutako adarrak barne BMC-rako hari txikituak, Termoplastikoetarako hari txikituak, Hezeak hariztatutako harizteak, Alkali-erresistentzia txikitutako harizpiak (ZrO2% 14,5 /% 16,7).\n1). BMCrentzako hari txikituak\nBMC-rako txikitutako adarrak bateragarriak dira poliester insaturatuekin, epoxi erretxinarekin eta erretxina fenolikoekin.\nAzken erabilera aplikazioen artean garraioa, eraikuntza eta eraikuntza, industria elektronikoa eta elektrikoa, mekanikoa eta industria arina daude.\n2). Termoplastikoetarako hari txikituak\nTermoplastikoetarako txikitutako postuak silano akoplamenduan eta dimentsio bereziko formulazioan oinarritzen dira, PA, PBT / PET, PP, AS / ABS, PC, PPS / PPO, POM, LCP bateragarriekin;\nPlastiko termoplastikoko E-beira txikitutako standek harien osotasun bikaina, emaria eta prozesatzeko propietate bikaina ezagutzen dute, propietate mekaniko bikaina eta gainazaleko kalitate handia eskaintzen diote produktu amaiari.\n3.) Hezetutako txikitutako adarrak\nHezetutako hari txikiak bateragarriak dira poliester insaturatuekin, erretxina epoxi eta fenolikoekin eta igeltsuarekin.\nHezetutako txikitutako adarrek hezetasun neurrizko edukia dute eta emari bikaina eskaintzen dute, uretan eta igeltsuan barreiatzea barne.\n4.) Alkali-erresistentzia txikitutako adarrak (ZrO2% 14,5 / 16.7%)\nI). Premix Alkali-erresistentzia txikitutako adarrak – (ZrO2% 14,5 /% 16,7)\nPremix txikitutako kateak alkalinoekiko erresistentzia handiko beirazko zuntz txikitua da, erabilera orokorreko beste material batzuekin nahasteko pentsatua, eta moldeatutako GRC pieza batean moldatzeko galdaketa edo bestelako prozesuak erabiliz sortzen da.\nDosi handiko baldintzetan ere oso erraza da integratzea eta kluster ona nahastu ondoren. GRC osagai estandarrak ekoizteko, hala nola ur hodiak edo tresna kutxak, edo eraikuntza instalazioak, hala nola banaketa taulen arinak,% 16,7ko zirkoniak edukia errendimenduaren azken indarraren hari ekoizpen osagaiak hobeto\nII). TEX baxua Alkali-erresistentzia txikitutako adarrak – (ZrO2% 14,5 /% 16,7)\nLow Tex ebakitako hariztoak InterRity handiko, tex baxuko, alkalinoarekiko erresistenteak diren, beira-zuntzezko hariztatutako hari bat da, nahasketa lehorreko sistemetan edo aurrez nahasteko beste prozesu batzuetan GRC osagaiak moldatzeko. GRC osagai estandarretan aurrefabrikatutako osagaiak ekoizteko ere erabil daiteke.\nBereziki formulatutako eragile bustitzaileen sistemak nahastean osotasun ona nahastea eta mantentzea errazten du, higadura modu eraginkorrean ekidinez eta material lehorrekin nahastean bildutako propietateak mantenduz. Hari bakarreko dentsitate baxuko hariek azalera espezifikoa handitu dezakete parte hartze txikiarekin eta, beraz, hobekuntza efektu indartsua sor dezakete. Produktua bereziki egokia da aurrez egindako mortero eta pintura nahasketak prestatzeko.\nIII). Ura barreiatuta Alkali-erresistentzia txikitutako adarrak – (ZrO2% 14,5 /% 16,7)\nura barreiatutako hari txikituak helburu berezi bat da alkali-erresistenteak diren beira-zuntz txikitutako hari bat, zementuarekin eta sakabanaketa handia behar duten beste materialekin nahasteko erabiltzen dena. Batez ere apailatzearen lokatz lokatz nahasketa berezirako edo morteroaren jariakortasuna eta bestelako industria ekoizpen bereziak lortzeko.\nProduktuaren dimentsio-agente sistema urez barreia daiteke eta, urarekin nahastean, nahikoa sakabanatu daiteke monofilamentuetan. Pintura eta hormigoia konpontzeko nahasketan erabiltzen da, eta prozesu berezi baten bidez GRC osagai estandar jakin batzuk ekoizteko.


Derioko XIII Argazki Lehiaketa – 2021 – EHATE\nDerioko XIII Argazki Lehiaketa – 2021\nby EHATE / FED. AGRUP. FOTOGRAFICAS PV · Published 20 iraila, 2021 · Updated 20 iraila, 2021\nDerioko Argazki Taldeak (DAT) eta Derioko Udaleko Kultur Arloak antolatu duten lehiaketa hau argazkizale guztiei zabalik dago.\nLehiaketako gaia: Euskadiko toki abandonatuak.\nParte-hartzaile bakoitzak gehienez ere hiru argazki aurkeztu ahal izango ditu.\nArgazkiak zuri-beltzean edo koloretan aurkeztu ahal izango dira. Edozein tratamendu informatiko onartuko\nden arren, epaimahaikoek argazkia ateratzean erabilitako teknika, esposizioa eta konposizioa baloratuko\nArgazkiak www.datfotoderio.com webgunean dagoen estekaren bidez bidaliko dira, JPG formatuan, 72\ndpi-ko erresoluzioan, luzean 1.920 pixel, formatua horizontala bada edo 1.080 pixel altueran, bertikala baldin bada. Gomendatzen dugu koloretako espazioa SRGB izatea. Fitxategiek ezin dituzte gainditu 2 MB. Argazkiak igotzeko prozesu berean, fitxategia erresoluzio handian ere eskatzen da, lanak erakusketarako inprimatu ahal izateko, 4000 pixeleko tamainarekin alderik luzeenean, JPG formatuan, 254 ppp-ko erresoluzioan, SRGB koloretako espazioan edo Adobe 1998an.\nLehiaketa honetan parte hartzeko parte-hartzaileek 9 euroko kuota ordaindu beharko dute. Ordainketa hori Paypalen bidez egingo da argazkiak adierazitako webgunera edo datfotoderio@gmail.com helbidera bidaltzen diren momentuan.\nParte-hartzaileek bermatuko dute bidaltzen dituzten argazkien gaineko egile eskubide guztiak dituztela.\nBidalketarekin batera honako datu hauek adieraziko dira: izena, telefonoa, helbide postal osoa, posta\nelektronikoa eta argazki talderen batekoa bada, izena.\nHau da lehiaketako egutegia:\n• Argazkiak bidaltzeko azken eguna: 2021/10/17a, 00:00etan.\n• Epaimahaiaren azken bozketa: 2021/11/07an.\n• Sari-banaketa eta argazkirik onenak jasoko dituen argazki-erakusketaren inaugurazioa Kultur Birikan\n(Derio): 2021/11/20ean. (*Aurrez aurrekoa, baldin eta Covid-19ren ondorioz posible bada)\nAntolatzaileek izendatuko dute epaimahaia, argazkizale ezagunek osatuko dutena. Epaimahaiaren\nerabakia apelaezina izango da, epaimahaiak berak izan ezik.\nAntolakuntzak lan sarituak argitaratzeko eskubidea izango du, helburu komertzialik gabe, betiere egilearen\n• Lehen saria: 175 euro, diploma eta DAT Kamiseta, argazkirik onenaren egilearentzat.\n• Bigarren saria: 100 euro, diploma, diploma eta DAT Kamiseta, bigarren puntuaziorik onena jasotzen\nduen argazkiaren egilearentzat.\n• Hirugarren saria: 50 euro, diploma, eta DAT kamiseta hirugarren puntuaziorik onena jasotzen duen\n• Akzesita: 50 euro diploma eta DAT Kamiseta Derion erroldatutakoen artean, ondoen sailkatutako\nargazkiaren egilearentzat (ez bada lehen hiru sarituetakoa).\nParte-hartzaile bakoitzak sari bakarra jaso ahal izango du.\nLehiaketa honetan izena emateak eta parte hartzeak berarekin dakar bere oinarri guztiak onartzea.\nAntolatzaileek ebatziko dut sor daitekeen edozein zalantza.\nLehiaketa honek 012/2021. zenbakidun 2021ko Argizaiola Sarirako balioko du. Lehiaketa honen oinarrien arabera, Euskal Herriko Argazkilari Taldeen Elkarteak Euskal Autonomia Erkidegoan bizi diren lehen hiru sailkatuak Argizaiola lehiaketan parte hartzera gonbidatuko ditu.\nEuskal Herriko argazkilari taldeen elkartea\nNext story 2021eko KIROL ARGAZKIEN LEHIAKETA\nPrevious story “IRUN HIRIA” ARGAZKI LEHIAKETA


Limoi kuartzoa rutilated - Gamma izpien irradiazioa tratamendu termikoa - Video\nLemon kuartzoa rutilated\nErosi limoi natural kuartzo errutilatua gure dendan\nLemon quartzek kolore distiratsua du, gamma izpien irradiazio prozesu artifizialaren bidez. Bero-tratamendu epelak jarraitzen du. Kuartzo guztiak ez dira limoi kuartzoa bihurtu. Kuartzo aluminiozko aberats gehienak beltzez gertu egongo dira beltzez ere. Irradiazioan, aluminiozko aberatsa kuartzo marroi horia. Limoizko kuartzoa erabiltzeko erabiltzen dugu. Lehenengoa berotzen bada eta irradiatua bada. Beroak materialak kolorea galtzen du. Ere irradiazio tratamenduaren azpian, kolore horia itzultzen da. Gainera, litiozko aberatsa kuartzoa bero oso epelak (140-280 ° C) da. Irradiazio gabe ere berde iluna jartzen du. Zitrikoak edo limoi kuartzoa ere negoziatzen dira. Ez baitira irradiaturik.\nKuartzo erreala kuartzo barietate bat da. Orratz itxurako orbak bezalako inklusioak ditu. Harribitxi gisa erabiltzen dugu. Inklusio hauek gehienetan urrezko itxura dute. Zilarrezko itxura ere badute, kobrea gorri edo beltz sakona ere bai. Ausaz edo sortetan ikus daitezke. Batzuetan izar itxura du. Eta nahikoa trinkoak izan daitezke kuartzoaren gorputza ia opakoa izan dadin. Bestela inklusioek askotan kristalaren balioa murrizten dute. Kuartzo erreala, hain zuzen ere, inklusio horien kalitateagatik eta edertasunagatik baloratzen da.\nKuartzoa silizio eta oxigeno atomoak dira. SiO4 silizio-oxigeno tetraedroen etengabeko esparruan. Oxigeno bakoitza bi tetraedroren artean banatuta. SiO2-ren formula kimiko orokorra ematea. Lurrazal kontinentaleko bigarren mineral ugariena da, feldespatoaren atzean.\nQuartz kristalak chiral dira. Bi formatan dago. Α-kuartzoa eta tenperatura altuko β-kuartzoa. Α-kuartzotik beta-kuartzirako eraldaketa gertatzen da 573 ° C-ra (846 K) batean. Eraldaketa bolumenaren aldaketa esanguratsua da. Zeramikazko hausturak erraz sor ditzake. Edo arrokak tenperaturaren muga gainditzen dutenak.


Radarretan oinarritutako euri-mapak Sustatu.eus - Teknologia albisteak\nKapilduiko radarraren webgune eta mapak, eta era honetako beste batzuek ere, Play funtzioa izaten dute, eta horri ematen badiozu azken orduetako eguraldiaren eboluzioa ematen dizu. Radar hauek egiten dutena da detektatu non ari duen euria, eta zenbat. Atzo arratsaldean, intentsitate handiko gune gorriak ikusi ziren Nafarroa erdialdean, 16.30etatik aurrera, pare bat orduz. Iluntzerako eurite zabalagoak zeuden Euskal Herri ia osoan, baina intentsitate txikiagoarekin. Hala ere, harrezkero Zidakos ibaiaren arroan euri gehiegi egina zegoen. Ikus animazioa Kapilduiko Twitter kontuak zabaldutakoa:\nMucha actividad en las últimas 8 horas. pic.twitter.com/gxzGXpZyK6\n— Radar Kapildui (@RadarKapildui) 2019(e)ko uztailaren 8(a)\nRadar hauek ordu erdiro ateratzen dute euri-egoeraren argazki finko bat. Zuzenean mapak eta radarrak ez dizu iragartzen hurrengo orduetarako pronostikoa, baina meteorologoek, noski, azterketarako oinarri inportante bat lortzen dute hor. Esate baterako, DavidD eta Arnaitz Fernandez meteorologo nafarren kontuak interesgarriak dira, datu hauek eta beste batzuk aztertu ohi dituztelako.\nMeteorologoa izan gabe ere, azken orduetako eboluzioari ikusten badiozu, haize eta euriaren norabidea nola doan askotan igar daiteke. Euskal Herriaren kasuan, mendebaldetik ekialderantz mugitzen diren euri fronteak ohikoak dira, adibidez.\nEz da Kapilduikoa Euskal Herriko euri-radar bakarra. Bizkaiako mendebaldean bada behintzat beste bat, Espainiako AEMET erakundeak kudeatzen duena. Espainiako mapa orokor batean integratzen ditu haren irudiak AEMET-ek. Radar horrek ere Euskal Herri osoaren estaldura eskaintzen du.\nFrantziako radar desberdinekin irudi konposatu bat egiten duen beste zerbitzu bat ere badago: Meteo60rena. Kasu honetan ere, Euskal Herria osorik agertzen da mapan.


Markak “markatu” egiten gaitu - Ba da beste modu bat | Laboral Kutxa Blog\nEuskadiko Kutxaren eta Ipar Kutxaren integrazioaren berri eman ondoren, askok galdetu diguzue noiz aldatuko dugun marka, edo Euskadiko Kutxa Ipar Kutxa izenari eutsiko diogun.\nMomentuz, aurreratuko dizuegu gure izena ez dela Euskadiko Kutxa Ipar Kutxa izango eta hainbat hil daramatzagula marka berriarekin lanean. Noiz ikusiko du argia? Gero eta gutxiago falta dela baino ezin dizuegu esan. Halere, joan zen osteguneko posta irakurri baduzue, gutxi gorabeherako ideia bat izan dezakezue. Nolakoa izango da? Garena gogorarazten duen marka izango dela soilik esan dezakegu, entitate bien balioak errespetatzen dituena. Izan ere, balio horiei eutsi egin nahi diegu.\nKideekin edo lagunekin gaudenean, beren iritziak eta aholkuak ematen dizkigute: “Ziurrenik honelakoa edo bestelakoa izango da”. “Aizu, baten edo bestearen kolorea ondo ikus dadila”. “Eta ikonoa? Biei eutsi”…\nNahiago genuke hain erreza balitz.\nHiztegian begiratzen badugu, markaren lehen definizioa hau da:\nSeinalea, aztarna, ezaugarria; gauza edo abere batengan egiten den seinale bereizlea.\nMarkak bereizi egiten du, baina entitatearen “izatea” ere islatzen du, garena eta izan nahi duguna. Funtsean, markak “markatu” egiten zaitu. Horregatik, koloreetatik eta logotipotik haratago, marka baten sortze-prozesua ez da batere erraza.\nEuskadiko Kutxa eta Ipar Kutxa integratuta. Zer garen eta zer izan nahi dugun\nLogotipoa asmo-deklarazioaren, balio batzuen eta egiteko moduaren izebergaren punta besterik ez da. Horregatik, zer garen islatu behar du: Ekitate- eta berdintasun-printzipioetan oinarrituriko banka kooperatiboa gara. “Gure egiteko moduak” gure bezeroekin, gizartearekin, nekazaritza-munduarekin eta kooperatiben munduarekin inplikatzera eramaten gaitu, eta gurean lana, ahalegina eta partaidetza indarrean dauden balioak dira. Benetan, pentsatzen dugu badela banka egiteko beste modu bat, eta gure ideia on eta txarrekin praktikan jartzen dugu.\nBaina, markak anbizio-puntu bat izan behar du eta enpresaren ikuspegia, izan nahi duguna, islatu. Horretarako oraindik ibilbide luzea dugu egiteko.\nBatzuek esango dute ñabardura kontua dela, inor konturatzen ez den alderdiena. Baina horren inguruan gogoeta egiten dugunean, hainbat marka, hala nola Mercedes edo Coca Cola, etortzen zaizkigu burura. Konturatzen gara, logotipotik eta izenetik haratago oroitzapenen mundu bat dagoela, eta horrek marka bat gainerakoetatik bereizten duela.\nHorregatik, sortzen ari garen marka ez da izango edozein marka, baizik eta gure bezeroek nola ikusten gaituzten eta geure burua nola ikusten dugun ezagutzeko gogoeta-prozesu luze baten emaitza. Horri bi erakundeen integrazioaren ondoriozko zailtasuna gehitu behar zaio. Izan ere, nahiz eta oso antzekoak izan, bakoitzak bere ñabardurak ditu. Elkarrekin sortu dugun proiektuaren funtsaren eta bilakaeraren irudia izango da. Bide horretan ez dugu iragana ahazterik nahi, geure jatorriarekin oso arro baikaude.\nBaina markak lagunduta badoa soilik balioko du. Erakundeko pertsona guztiok argi izan behar dugu zer garen eta zer izan nahi dugun, eta lan egiteko eta harremanak izateko moduan barneratu behar dugu. Gehiago eta hobeto lan egin beharko dugu, markaren balioen merezidun izateko, bezeroekin ditugun harreman guztietan horiek islatzeko.\nLaster amaituko dugu prozesua eta geure marka berria erakutsiko dugu. Marka denon eta denontzako entitatea lortzeko lanean jarraitu beharko dugun proiektu baten “puntu eta koma” izango da.


About: Exxon Valdez\nExxon Valdez, 1989ko maiatzak 24an, 1,48 milioi petrolio kupeleko karga zeramanean, Alaskako Prince William Sounden 37.000 tona petrolio isuri zituelako zoritxarrez ospetsu egin zen petrolio-ontzi bat izan zen. Isurketak, AEBetan, ingurugiroari buruzko legedi berria onartzera eraman zuen (Oil Pollution Act 1990).\nExxon Valdez, 1989ko maiatzak 24an, 1,48 milioi petrolio kupeleko karga zeramanean, Alaskako Prince William Sounden 37.000 tona petrolio isuri zituelako zoritxarrez ospetsu egin zen petrolio-ontzi bat izan zen. Alaskak, historiako bere hondamendi ekologikorik kaltegarriena jasan zuen petrolio-ontzia hondartu eta honek milioika litro petrolio isuri zituenean kostaldeko 2000 kilometro baino gehiagoan. Marea beltza garbitzeko, xurgagailuak eta presioan zegoen ur beroko ureztodiak erabili ziren eta, gainontzeko petrolioa, beste petrolio-ontzi batetara pasa zen. Inguru honetan gertatu ziren faunarentzako kalteak, oraindik aztertzen jarraitzen dira. Isurketak, AEBetan, ingurugiroari buruzko legedi berria onartzera eraman zuen (Oil Pollution Act 1990). (eu)\nExxon Valdez petrolio-ontzia\nExxon Valdez, 1989ko maiatzak 24an, 1,48 milioi petrolio kupeleko karga zeramanean, Alaskako Prince William Sounden 37.000 tona petrolio isuri zituelako zoritxarrez ospetsu egin zen petrolio-ontzi bat izan zen. Isurketak, AEBetan, ingurugiroari buruzko legedi berria onartzera eraman zuen (Oil Pollution Act 1990). (eu)\nExxon Valdez (eu)


Sakabanaketaren aurka, aniztasunean | Sakabanaketaren aurka, aniztasunean – iparraldekohitza\nEmilie Martin Bagoaz-eko bozeramaileak azaldu duenez, urtarrilean preso eta iheslarien eskubideen aldeko kolektiboa sortu zutenetik nahi izan dute horri buruz gogoeta bultzatu: «Sakabanaketari buruzko dinamika azkar bat muntatu nahi genuen, eta indar harreman bat sortzea gai horren inguruan». Horretarako, ordea, herritarren parte hartzea ezinbertzekotzat jotzen zuten: «Erraten genuen hori lortzeko behar genuela lehenbizi hausnartu, ahal bezainbat jenderekin, eta ez bakarrik gure artean». Haren ustez, helburua bete dute, zenbait ideologiatako jendea animatu baita kolektiboak proposaturiko ariketetan parte hartzera. Atzoko jardunaldietan ziren, erraterako, Europa Ekologia Berdeak alderdiko Alice Leiziagezahar hautetsia, NPA ezkerreko alderdiko kide zenbait, LDH Giza Eskubideen Ligako ordezkariak… «Ez da egunerokoan elkar gurutzatzen duen jendea, eta hori oso interesgarria da».\nAniztasun horrek lagun dezake, Martinen ustez, arazoa ertz ugaritatik aztertzen: «Beti ikuspegi beretik begiratuko bagenu, ez genuke baitezpada gogoeta bururaino garatuko. Aniztasunak dinamika aberasten du, eta ekartzen du osotasun bat, Ipar Euskal Herriko gizartea ordezka lezakeena».\nPreseski, Ipar Euskal Herriko gizarteko sektore guzietara iritsi nahiko luke Bagoaz-ek, eta, horretarako, «ideia kutxa» bat sortuko du atzo bildutako proposamen guziekin. Hala, gizarteko sektore bakoitzarentzako dinamika berezituak pentsatu dituzte. «Adibidez, hautetsiekin, herriko etxeetan mozioak izenpetzea, edota herritarrengana haien bidez iristea». «Kutxa» hori irekita dagoela ohartarazi du Martinek, halere: «Ez gara joanen hautetsiengana, eta zer egin behar duten erranen». Eztabaida pizteko modu bat ere izan daitezkeen ideiak dira, haren erranetan.\nUrri bukaerarako eginen dute Bagoaz-en biltzar nagusia, eta hortik aitzina ezarriko dute praktikan atzo pentsatutakoa. Frantziako Gobernuari ere ezarri dizkiote etxeko lanak, dena den. Christiane Taubira Frantziako Justizia ministroak presoen hurbiltzeari buruz egindako adierazpenak «pauso erdi bat» direla uste du Martinek, hain zuzen: «Deklarazio publiko bat egin du haren baliokide espainiarraren ondoan, eta bi jarrera agerian utzi dira. Hori gure historian ez zen sekula ikusi, nahiz eta erraten duten elkarrekin lanean segituko dutela». Adierazpen horietatik «ekintzetara» jotzeko eskatu du, halere, oraingoz ez baitute presorik Euskal Herrirantz hurbildu. Gaur egun, orotara, 91 euskal preso daude Frantziako 26 kartzelatan, eta guziak Mont de Marsango espetxera eramateko eskatua dute EPPK-k zein Bagoaz-ek. «Oraingoz, bi baizik ez dituzte hurbildu».\nBeyriek, bigarren ukoa\nSakabanaketa ez ezik, baldintzapeko askatasunaren eta eri diren presoen gaiak ere jorratzen ditu Bagoaz-ek, baina Frantziak haren eskakizunei entzungor egiten dietela salatu izan du. Atzo bertan, adibidez, Lorentxa Beyrie Kanboko (Lapurdi) presoari baldintzapeko askatasuna bigarren aldiz ukatu diotela jakinarazi zuen haren aldeko sostengu komiteak. Hamalau urte daramatza Beyriek preso, eta Roanneko (Frantzia) kartzelara mugitu berri dute, etxetik 700 kilometro ingurura. Sostengu batzordearen arabera, hura preso atxikitzearen arrazoia «politikoa da, ez juridikoa». Euskal Herriak «sufrimendu egoera batetik bake egoerara pasatu nahi duen» garaian, Frantziako Gobernuak eta Justiziak «bortizkerian eta tema gogorrean» segitzen duela gaitzetsi dute, eta mobilizatzera deitu.


Ekonomia suspertzeko lankidetza sinatu dute Maierrek eta GMEk - Busturialdeko Hitza : Busturialdeko Hitza\n“Maierrek Busturialdean eta, zehazki, Gernika-Lumon trakzio-enpresa eta enplegu-sortzaile legez egin duen ibilbidea eta bere errotze maila dela eta, inplikatu egin gara eta inguruko zerbitzuen eta ostalaritzaren sektorearen ahalegina babestu dugu”. Hala adierazi du Maier Kooperatiba Elkarteko presidente Koldo Kortabitartek. Gernika-Lumoko Merkatarien, Ostalarien eta Zerbitzu Enpresen Elkartearekin (GME) lankidetza hitzarmena sinatu du, herriko ekonomia lagundu asmoz.\nHala, Ajangizeko kooperatibak 50 euroko bonuak eman dizkie 2020 eta 2021 urteetan enpresan bazkide legez 20 urte bete dituzten kooperatibistei. Horrela, bazkideei antzinakotasuna aitortzeaz gain, enpresaren eta zerbitzuen arteko lankidetza-gaitasunaren erakusgarri ere bada adostutako hitzarmen hori. Hain zuzen, agerian jartzen du Maierrek bere inguruko suspertze ekonomikoagaz duen konpromisoa.\nBi erakundeen ikuspegi eta inplikazio sozialaren adibide ere bada adostu duten lankidetza hitzarmena. COVID-19ak eragindako egoerari aurre egiteko konpromisoa erakutsi dute bai Maierrek eta baita GMEk ere. Azken horren dinamismoa agerian geratu da azken hilabeteetan, egoerara egokituz. Ekimen propioz, eta Gernika-Lumoko Udalarekin egindako akordioei esker, herrian bertan kontsumitzeko hainbat bonu ipini izan dituzte herritarren eskura, merkataritza eta ostalaritza kontsumoari lagunduz.\n“Elkarlana da etorkizuna”. Maierrek ere ekonomia laguntzeko aukera ona ikusi du GMErekin egindako lankidetza. “Erosketa-bonuak sortzeko ekimenetan GMEk izan duen esperientzia eta ezagutza aukera ona iruditu zaigu, eta elkarteagaz batuta, herriko ekonomiaren aldeko gure bokazio dinamizatzaileari jarraituta elkarteagaz batu gara, Maierreko bazkide kooperatibista legez hogei urte bete dituztenen iraupena aitortzeko asmoz”, azaldu du Kortabitartek.\nGMEko presidente Gaizka Muniategik ere lortutako akordioaren balorea azpimarratu du: “Geure ustez, elkarlana da komunitate legez etorkizunari aurre egiteko modurik onena. Maier eskualdeko enpresarik garrantzitsuenetako bat den moduan, bere proiekzioagatik eta, batez be eusten dion lanpostu kopuruagatik, Gernika-Lumon zerbitzuen, merkataritzaren eta ostalaritzaren sektoreak tokiko enpleguaren proportzio garrantzitsua sortzen dau, eta horregatik da garrantzitsua industriaren eta zerbitzuen arteko sinergiak sortzea, tokiko kontsumorako pizgarrien bidez, lanpostuak mantentzeko eta gure jarduera sozioekonomikoa suspertzeko”.


Etxeetako elikagaien xahuketaren konparazio-txostena (2020 vs 2019) - zerodespilfarro\nMAPAk Espainiako etxeetan xahutzen diren elikagai eta edariei buruzko txosten berri bat argitaratu du «Más alimento menos desperdicio» estrategiaren baitan. Bertan, 4.000 etxetako datuak bildu ditu, online inkesten bidez eskuratutakoak. Ondoren, 2020ko datuak 2019koekin alderatu ditu, pandemiak etxeetako kontsumo-joeretan zer-nolako eragina izan duen aztertzeko asmoz.\nTxostenaren emaitzetatik ondoriozta daiteke 2020. urtean murriztu egin dela elikagaiak xahutzen dituzten etxeen portzentajea; izan ere, azken urte horretan % 75,3koa izan da, eta 2019an % 79,1ekoa izan zen. Dena den, guztira sortutako xahuketaren bolumenak % 0,8 egin du gora.\n2020an goranzko joera ikusi da prestatutako plateren xahuketan, xahututako elikagai guztien % 23,8 hartzen baitute (2019an % 15,3).\nDena den, gehien xahutzen direnak erabili gabeko produktuak dira (% 76,2), eta horien artean aipagarrienak frutak eta barazkiak dira. Hala ere, ehuneko hori 2019koaren azpitik dago, orduan % 84,7koa izan baitzen. Elikagaien xahuketa handiena egiten duten kolektiboak gazteak, heldu independenteak eta erretiratuak dira.\n2020an, xahuketa-tasa (xahututako bolumena/erositako bolumena) murriztu egin da 2019aren aldean (% 4,3 eta % 4,7), nagusiki elikagaien erosketa % 11,2 areagotu delako.\nEspainiako etxeetako elikagaien xahuketa - 2020 vs 2019 - MAPA\nDiagnostikoa / Sentsibilizazioa\nDiagnostikoa / Ikerketa\nKontsumo ohiturak eta elikagaien xahuketa etxeetan konfinamenduan zehar\nTxikizkako saltokietara eta etxeetara iristen diren elikagaien % 17 alferrik galtzen dira


Maiatzak 1: Eredu berri bat eraikiko duen prozesu soberanista baten alde borrokatzeko eguna | LAB SINDIKATUA\nLAB Sindikatua Maiatzak 1: Eredu berri bat eraikiko duen prozesu soberanista baten alde borrokatzeko...\nMaiatzaren Lehena 2013\nMaiatzak 1: Eredu berri bat eraikiko duen prozesu soberanista baten alde borrokatzeko eguna\nAinhoa Etxaide, idazkari nagusiak, Sonia Gonzalez, komunikazio idazkariak eta exekutiboko kide diren Oihan Ostolaza eta Olatz Arozenak LABek aurtengo Maiatzaren Lehenaren testuinguruan egiten duen irakurketa ezagutaratzera eman du gaur. "Maiatzak 1. Borrokatu, matxinatu eta irauli Euskal Herria" lelopean eskualdeka burutuko ditu aurten sindikatuak Maiatzaren Leheneko mobilizazioak.\nLAB sindikatuak aurtengo Maiatzaren Lehena emerjentzia egoera batetan datorkigula gogoratu du eta, nahiz eta horrela sinistarazi nahi duguten, egoera horren erantzule zuzena krisiaren aitzakiaz aplikatzen diren politiken ondorio zuzena direla salatu du.\nPolitika horiek langile klasea pobretzean eta bere burua defendatzeko bitartekorik gabe uztean oinarritzen da eta honen aurrean, politikak aldatzera behartu behar ditugula aldarrikatzen du LABek, horixe baita etorkizun duin bat lortzeko eta nahi diguten zulo beltzetik ateratzeko modu bakarra.\nBide honetan, indarrak biltzearen beharra azpimarratu du LABek. Gure eskualdeen eta euskal langileriaren etorkizuna defendatzea inoiz baino garrantzitsuago baita.\nEuskal Herriari bere bidea zein izango den erabakitzeko garaia dela adierazi du sindikatuak, "beste eredu bat posible dela aldarrikatzetik eraikitzera pasa behar da" gaineratuz.\nAldaketa honetan langileria izan behar du protagonista LABentzat, horixe baita modu bakarra hartzen diren erabakiak guzion onurako izatea eta ez gutxi batzuentzako.\nLABek Maiatzaren lehena Maiatzaren 30ean Hego Euskal Herrian eragile sindikal eta sozialek deitutako Greba Orokorraren antolaketarako eta bereziki, "akordio sozialak antolatzeko, eraikitzeko, egin behar dugun prozesu sozial horretan" mugarritzat jo du.\nMaiatzaren leheneko eskualdetako deialdiak\nKartela Elebidun Koloretan\nKartela Euskaraz Koloretan\nKartel mutua elebidun koloretan\nKartel mutua elebidun txuribeltz\nKartel mutua euskaraz koloretan\nKartel mutua euskaraz txuribeltz\n• Kuña euskaraz\n• Kuña elebidun\nEuskal sindikalismo berria aldarrikatu dugu Baiona-Miarritzen\n[ARGAZKI GALERIA] Borrokan jarraitzeko asmo betez bildu gara Baiona-Miarritzen\nAbian da X. Biltzar Nagusirako atzera kontaketa


ELA urriaren 24an kalera aterako da pentsioen murrizketa geldiarazteko eta lan-erreforma indargabetzeko\n'Ez gaitzazue Madrilen saldu. Sarraskiari STOP; pentsioen murrizketarik ez. Lan-erreformak derogatu' lelopean, ELA kalera aterako da urriaren 24an Bilbon, Donostian, Iruñean eta Gasteizen (11:30), EAJk, EH Bilduk eta Podemosek pentsioen murrizketa atzera bota dezaten eta lan-erreforma indargabetzearen alde egin dezaten eskatzeko. Mobilizazioaren helburua da Sanchezen Gobernuak datozen hilabeteetan onartu nahi dituen neurrien aurkako presioa handitzea: pentsioen murrizketa eta Zapaterok (2010) eta Rajoyk (2012) inposatu zituzten elementu kaltegarrienak mantentzea helburu duen lan-erreforma. Hori dela eta, ELAk lau hiriburu horietan manifestatzeko deia egin die langile guztiei.\nSindikatuak gogorarazi du erreforma horiek Kongresuan onartu behar direla gehiengoz, eta gaur egun gobernagarritasun bloke izeneko alderdi independentista eta nazionalisten multzo horrek pentsioen murrizketak eragotzi eta lan-erreforma baldintzatu dezakeela. Orain, alderdi horiek subiranotasunaren printzipioa erabil dezakete, hala nola erabakitzeko ahalmena. Zoritxarrez, erabaki horiek oraindik Madrilen onartzen dira, baina Euskal Herritik erreforma horiek baldintzatu daitezke, azpimarratzen du ELAk. Horregatik, EAJri, EH Bilduri eta Podemosi zuzendu zaie, nahiz eta azken hori Estatuko indarra izan, pentsioetan murrizketarik ez onartzeko eta lan-erreformaren indargabetzea defendatzeko konpromisoa har dezaten. Hala ere, alderdi horiek hain erreforma larrien aurrean erakutsi duten isiltasuna oso kezkagarria da, deitoratu du.\nGaineratu du orain funtsezkoa dela onartu nahi dituzten erreforma horien edukia, orientazioa eta datak ezagutzea. ELAk ziurtatu du ahal duen guztia egingo duela horiek baldintzatzeko, eta greba orokorra egiteko aukerari heldu dio.\n`Ez gaitzazue saldu Madrilen´izan zen sindikatuak martxoan deitutako mobilizazioen leloa. Hilabete batzuk geroago, berriro gogoratu dute euskal langileriak erreforma horien aurkako EAJ, EH Bildu eta Podemosen adierazpen eta konpromiso esplizitua behar duela. “Milaka langileren lan-baldintzak geldiarazi daitezkeen erreforma horien menpe daude une honetan”, laburbildu du ELAk.\nHorregatik, ELA urriaren 24an (11:30ean) aterako da kalera Bilbon, Donostian, Iruñean eta Gasteizen.


Hiriko ziklismoa - opepro01i1\nZure hirian zehar azkartasunez eta era osasuntsu eta ekologikoan mugitu nahi baldin baduzu, bihurtu zaitez hiriko ziklista.\nZer bizikleta mota\nHirian barrena mugitzeko balio digun bizikleta bat aukeratzeko orduan, ezinbestekoa zaigu ergonomia eta ekipamendua kontuan hartzea.\nBizikleta hibridoak mendiko eta errepideko bizikleten arteko nahasketa bat dira, eta eskuleku zuzena dute, askoz ere erosoagoa baita hirian ibiltzeko eta bizkarrari kalterik ez eragiteko. Gurpilak ez dira lodiegiak izan behar, horrela gehiegizko esfortzua egitea saihesten baita. Bizikleta mota hori errepidean, pistetan edo hirian erabil dezakezu.\nHiriko edo paseoko bizikletak oso erosoak dira eta, altuak direnez, ikuspegi zabalagoa izango duzu. Aldagailuak dituzte, eta horien bidez topa ditzakezun aldapetara egoki zaitezke gidatzeko orduan. Era berean, lohi-babes, txirrin, kate-babes, eta abarrez hornituta egoten dira.\nBizikleta elektrikoa ibilgailurik ezin hobea da adineko pertsonentzat edo mugitzeko zailtasunak dituztenentzat. Motor laguntzaile bat du, pedalei eragitean abian jartzen dena eta, era horretan, ibiltzen laguntzen diguna; bizikleta mota hau, era berean, egokia da hiriko goi-aldeetan bizi diren pertsonentzat, edo desnibel handiak gainditu behar dituztenentzat.\nBizikleta horien bidez lor daitekeen gehieneko abiadura 25 km/h-ra iristen da; bateriaren pisua 8 eta 12 kilo bitartekoa da, eta autonomia 20 eta 60 km bitartekoa. Bateria berriz kargatzea oso erraza da, 220V-ko sarean konektatzen den egokigailu baten bidez.\nMerkatuan bizikleta elektrikoen hainbat modelo daude; eta lur orotako bizikletak (BTT) eta tolesgarriak ere elektrikoak izan daitezke.\nBizikleta tolesgarria hirian ibiltzeko eta bidaiatzeko pentsatuta dago, garraiatzen oso erraza baita. Pisu gutxikoa da, eta behin tolestu denean, ez du ia lekurik hartzen.\nBerariazko osagarriak daude bizikleta horientzat, eta baita garraiatzeko poltsak ere, behin bizikletak tolestu direnean.\nMota horretako bizikleta bat erostean, kontuan hartu behar da bizikletak ez duela gehiegizko pisurik izan behar, eta tolesteko sistemak erraza eta azkarra izan behar duela. Oro har, minutu bat edo bi behar dira bizikleta destolesteko eta tolesteko.\nBizikleta arrunten eta tolesgarrien arteko aldea da tolesgarrien gurpilak txikixeagoak izaten direla. Era berean, BTT tolesgarriak ere badaude.\nMerkatuan, bizikleta tolesgarriak 400 €-tik gora aurki ditzakezu.\nHiriko bizikleten kasuan, neurri ohizkoenak 16,20 eta 28 hazbetekoak dira.\nGurpil handienek lasaiago zirkulatzea ahalbidetzen dute, direkzioa egonkorragoa delako.\nBizikleta tolesgarrietan ohizkoena da gurpilak 14 eta 22 hazbete bitartekoak izatea. Argi dagoenez, gurpila zenbat eta txikiagoa izan, orduan eta leku txikiagoa hartuko du bizikletak tolestuta dagoenean.\n22 hazbeteko gurpildun bizikleta aukeratzen baldin baduzu, ez duzu alderik nabarituko zure bizikleta arruntarekin ibiltzen zarenean. Hobe izaten da 16 edo 20 hazbetekoak aukeratzea, ibilaldi ertain edo luzeetara hobekien moldatzen direnak baitira, eta behin tolestuta daudenean ez baitute leku handirik hartzen.\n14 hazbeteko gurpilak dituzten bizikletak ez dira hain erosoak pedalei eragiteko orduan, eta orokorrean ez dute aldagarririk izaten.\nKomenigarria da pneumatikoek gutxieneko marrazkia izatea, horrela euria egiten duenean edo lurra bustita dagoenean ura hustu ahal izango dute itsaspenik galdu gabe; puzte-presioa 3 eta 4,5 baren artekoa izaten da.\nZer koadro mota?\nHasiera batean, bizikletak goiko barra bat zutela fabrikatzen ziren, koadroari zurruntasun handiagoa ematearren; gaur egun, ordea, materialen kalitateari eta fabrikatzeko teknikei esker, beheko barra dutenak besteak bezain iraunkorrak dira eta abantaila bat dute, gainera, alegia: erosoagoak dira hirian ibiltzeko, bertan sarritan geratu eta berriz abiatu behar izaten baita.\nBizikletak garraiobide gisa behar bezala funtzionatuko duela ziurtatzeko, komenigarria da gure bizikletak honako elementu hauek izatea:\nEra berean, merkatuan ken daitezkeen lohi-babesak ere aurki daitezke, eguraldi ona egiten duenean kendu ahal izateko.\nKomenigarria da jarlekuak oinarri zabala izatea; eta jarrera zuzenak behar direnean, hiriko bizikletan ibiltzeko esaterako, hobeak dira gelezko bigungarria dutenak, ohizko poliuretanozkoak baino.\nSaskitxoak eta alportxak eramanez gero, merkantzia txikiak garraiatu ahal izango dituzu poltsak edo motxilak eraman gabe; izan ere, ziklista trebatua ez baldin bazara, horien bidez oreka galaraztea erraza da. Komenigarria da alportxak iragazgaitzak izatea eta elementu islatzaileren bat eramatea. Modelo ugari daude, eta horietako batzuk jarlekuaren hodiari lotu daitezke.\nBestalde, merkatuan bestelako osagarriak ere aurki ditzakezu, hala nola, atzerako ispiluak edo haurrak eramateko aulkitxoak edo atoiak.\nEspainian ez daude oso zabalduta barruko aldagailuak, baina hirian bizikletaz ibiltzeko oso egokiak dira, ez baitute mantentzeko lanen beharrik eta geldirik egonda martxa aldatzeko aukera eskaintzen baitute. Desabantaila da garestiagoak direla.\nAbiadurari dagokionez, hirian ibiltzeko nahikoa da bizikletak dituen aukeren kopurua 3 eta 7 bitartekoa bada.\nZer arropa jantzi behar da? Osagarriak\nHobe da arropa ahal den erosoena izatea; ez dira jantzi behar arropa estuegia eta ehun sintetikoak, ez baitute izerditzea errazten. Ez izerditzeko, nahikoa izaten da gorputza ukitzen duen jantzia ehun tekniko transpiragarrizkoa izatea eta, horren gainetik haizea mozten duten edo hobeto berotzen gaituzten beste jantzi mota batzuk eramatea.\nEuria egiten duenean, osorik estaltzen zaituen kapa erabil dezakezu, edo baita uretako janzkia ere, helmugara iristen zarenean erraz kentzeko modukoa. Beste elementu garrantzitsu bat eskularruak dira; horien bidez, eskuak hotzetik babesteaz gain, lurrak zure gorputzari transmititzen dizkion bibrazioak gutxitu egiten dira, eta eroriz gero, ondo dator eskularruak eramatea.\nEguzkia dagoenean, betaurreko onak beharko dituzu izpi ultramoreetatik babesteko; udan eta udaberrian, halaber, lore-hautsa, harriak edo intsektuak begietan sartzea eragozten dute eta, beraz, erortzeko arriskuak gutxitzen dituzte.\nBizikletak kate-estalkirik ez baldin badu, gomendagarria da galtzak babesteko sistemaren bat erabiltzea; hala ere, betiko aukera ere hor dugu: galtzak galtzetinen barruan sartzea edo arropa esekitzeko matxarda batez lotzea.\nSegurtasuna inoiz ahaztu behar ez dugun beste puntu bat da. Horregatik, bizikleta-argiak oso garrantzitsuak dira, eta ez dugu zuhurrik izan behar horretan gastatzeko orduan.\nKomenigarria da beti argiak eramatea, bai aurreko argiak, bai atzekoak. Dinamoaren ordez bateriako argiak erabiltzeak duen abantaila da gelditzen garenean funtzionatzen jarraitzen dutela eta, beraz, semaforo baten aurrean geldirik egonda, esaterako, atzekoek ikusten gaituztela; zenbaitetan, gainera, argi horiek ken eta jar daitezkeenak dira, eta hori, ziurtasunari dagokionez, mesedegarria da.\nErradioetan kokatuta egoten diren argi-islatzaileei esker, ikusgarriak gara albo batetik eta, batzuetan, komenigarria da horiez gain txaleko islatzailea ere erabiltzea.\nMerkatuan, gama altuko pneumatikoak aurki daitezke, gurpil-azalaren albo bakoitzean banda islatzaileak dituztenak.


Formula baten klonazioak bide berri bat ireki du zenbait minbizi-mota ikertzeko | Consumer\nFormula baten klonazioak bide berri bat ireki du zenbait minbizi-mota ikertzeko\nIdaho Gem zaldien familiako kide baten lehen klonaren izena da.\nIkertzaile estatubatuarrek atzo jakinarazi zuten lehen formula klonikoa jaio zela. Idaho Gem (Idahoko harribitxia), zaldiaren familiako kide baten lehen klona izateaz gain, maiatzaren 4an sortu zen prozesua -346 eguneko haurdunaldiaren ondoren-, Idaho eta Utahko unibertsitateetako zientzialari-taldearen arabera, Gordon Woods-ek zuzendutako proiektu baten arabera, gizakian dauden minbizi-mota batzuen zergatiak argitu ditzake.\nMoxala hibrido baten lehen klona ere bada. Asto bat (62 kromosoma) eta behor bat (64 kromosoma) gurutzatzearen emaitza da formula bat. 63 kromosoma esteril dituen animalia bat sortzen du, salbuespen oso arraroekin. “Idaho Gem”, 49 kilo pisatu zituena, Don Jacklinen lasterketa-txapeldun baten bikia da. Don Jacklin negozio-gizon gogotsua da.\nJaioberriaren DNA 1998an Idahoko Unibertsitatean sortutako fetu-zelulen laborantza batetik dator. Ikertzaileek klonatu egin dute transferentzia nuklearra deiturikoaren bidez. Metodo horretan, obulu bat hartu behar da -kasu honetan, zaldia-, informazio genetikoa erauzi behar zaio, haren ordez emaile batena -kasu honetan, mulua- sartu eta obulua aktibatu, ernaldu izan balitz bezala gara dadin. Emaitza: emailearen klon bat.\nWoods eta haren laguntzaileak duela bost urte hasi ziren formularen klonazioan lanean, eta lehen hiru urteetan, porrot egin zuten. 1998tik 2000ra bitartean, 134 enbrioi manipulatu zituzten, eta inplantatutakoetatik bi baino ez ziren agertu haurdunaldietan, lau aste igaro ondoren alferrik galdu zirenak. Ez zen harrigarria. Zaldiak erronka handia dira lagundutako animalien ugalketan adituak direnentzat: mundu osoan milaka saio egin ondoren, orain arte bi moxal baino ez dira jaio in vitro ernalketa bidez. Duela bi urte, klonazio-prozesuan obuluak inguratzen dituen fluidoan zeuden kaltzio-mailak aztertu zituzten ikertzaileek. Handitu egin zuten, eta fetuaren lehen bihotz-taupada izan zen emaitza.\n2001eko 84 inplanteetatik 5ek ustezko haurdunaldietara eraman zituzten. “Emaitzak ikusgarriak eta berehalakoak izan ziren”, dio Woods-ek. Iaz, zelulen arteko fluidoaren kaltzio-maila berriro doitu ondoren, 113 saioko 14 haurdunaldi atera ziren aurrera, eta horietako zortzi 40 astera iritsi ziren. Idaho Gem-ek beste bi biki ditu oraindik ernaldian.\nWoods-ek dio aurrerapenak, zaldien industriari mesede egiteaz gain, beste animalia-eredu bat ematen duela minbizia aztertzeko. “Minbizi metastasikoa duten zaldien heriotza-tasa %8koa da minbizi guztientzat, eta %0koa, prostatarena. Gizakietan, gutxi gorabehera %24koa da minbizi guztietan, eta %13tik %14ra bitartekoa prostatan”, esan du. Haren iritziz, zelulen barruan eta zelulen artean dagoen kaltzioaren arteko erlazioan dago gakoa.\nZaldien kaltzioa gizakiena baino txikiagoa da zelula barruan, eta metabolismo motelagoa. Moteltasun hori izango litzateke, Woods-en aburuz, in vitro esperimentuek emaitzarik ez emateko arrazoia, eta zaldiek hain minbizi-hilkortasun txikia dute. Jakina da, adibidez, kaltzioa askoz handiagoa dela metastasia duten gizakietan. “Antzekotasun harrigarriak daude minbiziaren metastasiaren eta enbrioi-banaketaren artean”, dio Woods-ek. Haren taldeak zelula barneko kaltzioaren ezabatzaile bat identifikatu du, eta haren falta zenbait minbiziren jatorrian dagoela uste dute.\nklonazio minbizi mula-eu


Haurreskolan dagoen leku faltari luzera begirako irtenbide integral bat emango ziola iragarri zuen Galdakaoko Udalak eta horretarako aukerak aztertzen eta eragileekin iritziak partekatzen aritu da azken hilabeteetan. Orain, aukerak mahai gaineratu eta erabakitzeko momentua iritsi da: datorren astean proiektu konkretuak publikoki aurkeztuko ditu udalak batzar ireki batean, eta astebete beranduago egingo den saioan zein bide hartu eta horretarako zein pauso eman adostuko da. Izan ere, herritarren, eta bereziki auziak zuzenean eragiten dien kolektiboen iritziak kontutan hartuta erabakiko da zein aterabide eman arazoari.\nBost aukera daude mahai gainean: egungo egoeran jarraitzea, Olabarrietako Katamar haurreskola bultzatzea, Lehendakari Agirre plazako haurreskola handitzea, multikirol kantxa dagoen lekuan eraikin berria egitea, eta Lapurdi plaza estali eta bertan haurreskolarako eraikin berria eraikitzea.\nAukera guzti horien azterketa zehatza egina du udalak, bakoitzaren kostua eta egikaritze denbora barne. Beharrak eta aukera bakoitzaren onura eta kalteak aztertuta, irtenbiderik egokiena zein den aurki zehaztuta egongo da, eta jarraian hasiko da aukeratutako proiektua gauzatzeko lanean.\nHaurreskolako irakasle zein gurasoak eta Lehendakari Agirre plazako auzokide, dendari eta ostalariak bereziki gonbidatuta daude batzarrera, baina baita interesa duten herritar guztiak ere. Lehen saioa asteazkenean izango da, abenduaren 2an, eta bigarrena abenduaren 10ean, ostegunarekin. Streaming bidez ere zabalduko da batzarra, proiektu bakoitzaren inguruko zehaztapen eta azalpen guztiak nahi duten herritar guztiek izan ditzaten.\nUdalak urte hasieran herritarren aurrean hartu zuen konpromisoa betetzen ari dela erakusten duen beste urrats bat da honakoa. Legealdi osoan gobernu plana ipar orratz izango zela zehaztu zuen, eta lan horretan ari da egunerokoan. Gobernu planak jasotzen dituen 100 proiektuetatik 35.ak honakoa dio: "Haurreskolako plazak handitu". 67. egitasmoaren izenburua, berriz, hau da: "herritarron parte hartzea udal politikaren ardatz".\nHonakoak dira bi saioetarako hitzorduak:\n👉 Abenduak 2, asteazkena, 18:30ean, udaletxeko pleno aretoan: aurkezpen saioa.\n👉 Abenduak 10, osteguna, 18:30ean,udaletxeko pleno aretoan: deliberazio saioa.\n🔴 Saioak streaming bidez jarraitzeko: www.galdakao.eus/zuzenean.\nAtxikitako dokumentuan dituzue bost proiektuetako bakoitzaren inguruko hainbat datu eta informazio, asteazkeneko saioan zehaztasunez azalduko direnak.


Murgiako finalaurrekorako sarrerak amaitu dira — Bertsolari Txapelketa Nagusia 2013\nMurgiako finalaurrekorako sarrerak amaitu dira\nTxapelketa Nagusiko laugarren finalaurrekoa jokatuko da igandean Murgian eta dagoeneko sarrera guztiak saldu dira. Hortaz, igandean ez da lehiatila zabalduko. Gainerako finalaurrekoetarako sarrerak salgai daude www.bertsosarrerak.eu atarian.\nMurgian igandean jokatuko den Txapelketa Nagusiko laugarren finalurrekoetarako sarrera guztiak saldu egin dira jada. Sarrera guztiak bukatu direnez, igandean ez da lehiatila zabalduko. Aitor Mendiluze, Beñat Gaztelumendi, Fredi Paia, Sustrai Colina, Unai Agirre eta Xabier Silveira igoko dira oholtzara. Saioa 17,30ean hasiko da Palatu kiroldegian.\nBertsozale Elkarteak gogorarazi nahi du saio guztiek aforoa mugatua dutela eta bertsozaleek aldez aurretik eros ditzaketela finalaurrekoetarako zein finalerako sarrerak www.bertsosarrerak.eu webgunearen bitartez.


2019ko ekainaren 26a, asteazkena | Ordua Euskal Herrian 16:23:27\nLanda lurraren jendez hustea, paisaian, lekuko bizimoduan eta klimaren aldaketan dakartzan eraginak, pertsonei eta giza taldeei eragiten dizkieten kalteak... Azkenean agintariak ere hasi omen dira arazoaren larriaz ohartzen, Nafarroan herri abandonatuak biziberritzeaz Iruñean eta Lakaben egin den biltzarra lekuko. Baina hemorragia ez da eten, ezta Europa aberatsean ere, non sarritan utopiaren xerka hiritik iritsitako gazte neorruralak baitira bertako azken zaharren azken sostengua.\nElkarteak Facebooken ipinitako Jack Alandaren argazkian, Tarnaceko ostatu-denda-bilgunearen ataria. Desertifikazioa zer den datuek erakusten dute: Tarnacek 2.000 biztanle zituen 1900. urtean, 1950ean 1.000, 1965ean 600 eta gaur egun 320. Horientzat, etorri berrientzat eta edonondik bizimodu bila hurbildutakoentzat gutxieneko zerbitzuak eta gizarte bizitza duina bermatu nahian ekin diote ‘Magasin General’-aren egoitza erosteko kanpainari.\nHiru minutu eta erdi dirau interneten eskegitako “La tournée du Magasin General de Tarnac” (Tarnaceko Saltoki Orokorraren bueltatxoa) bideoak. Oraindik badira Frantzian antzina bezala etxez etxe salmenta egiten duten kamioiak. Tarnac herrikoak zelaiak bezala errepidea zuri aurkituko ditu, dena elur eta izotz, herrigunetik aparte bizi diren biztanleei egingo dien bisitan: hitz egiteko gosez den gizon bakartua, ironia atxikitzen duen amatxi duina... Gazta, pastak, ogia, eguneroko otordu sotilak prantatzeko adina justu erosiko dute. Txofer gaztea borondatez ari da salmenta baino banaketa den lanean.\nTarnac (320 biztanle) izen bereko behien jatorria den Limousin eskualdean dago, euskaldunak ere barne hartzen dituen Akitania Handiaren goiko muturrean. Beste zientoka bezala hil-hurren zen herri honetaraino 2004an heldu ziren dozena bat gazte Bordele eta antzeko hirietatik –gazte ikasiak, politikoki antikapitalismoan edo anarkismoan lerrotuak– sistemaren bazterrean bestelako bizimodu bat antolatzeko irrikaz baserri eta etxeetan kokatzera.\nBazuten motiborik Tarnac hautatzeko: baso eta zelaiz aberats bezain jendez urri den Plateau des Millevaches (Miuvachas okzitanieraz) goi-lautadako herrietan badira lehendik ekonomia sozial eta solidarioan eta garapen alternatiboan oinarritutako proiektuak martxan. Millevaches izenak II. Mundu Gerrako erresistentzia eta makisak oroitarazten ditu, baita lehenagokoak ere. Gentioux herriak badu 1914-1918 gerrak hildakoen monumentua, zeinetan 58 izenen azpian Frantziako edonon onartezina litzatekeen hau irakur daitekeen: “Madarikatua izan bedi gerra”.\n“Norbaitek –diote Magasin General-eko arduradunek– esan baligu 2004an hiru urte geroago herriko denda txiki baten kargu egin behar genuela, seguru farre egingo geniola”.\n2007an, ordea, gazteok beren gain hartu zuten komertzioa, dendaz gain dauzkana egunero inguruko baserrietaraino banaketan iristen den kamioia, herriko ostatu bakarra eguneroko otorduak ere eskaintzen dituena, liburutegi txiki bat, haurrentzako jolasgunea, bilerak egiteko gelatxoa... “Abentura honetan sartu ginen herri txiki honetako azken leku publikoa desagertzen ez ikusteagatik, hau izan baitzen Millevachesera iritsi ginenean gure pausalekua, ongi etorri beroa egin ziguna. Hau ixtea herria hiltzea bezala izango zen guretzat”.\nHamaika urteren buruan, hogeita hamar pertsonak hartzen dute parte Magasin General-en eguneroko martxan. Otordutarako ostatua kantina kooperatibo bilakatu dute, eskaintza murritzeko denda zenaren apalak aberastu dituzte, elikagai ekologikoak eta hurbilekoak ugaritu, horiek sartu eskolako jangelan ere, zaharrentzako eta jende ezinduentzako zerbitzuak antolatu, eta abar.\nOrain eraikina bera erosi nahi dute, horretarako Ulule plataforma bitartez crowdfundingean diru bilketa antolatuta. Abenduaren 12rako 52.000 euro beharko lituzkete, 24.000 lehen urratsean –24 egunen faltan 16.000 lortuta zeuzkaten– eta 2019an zehar 100.000.\nDena ez da izan esne-mami urteotan. 2008ko azaroaren 11n, San Martin, goizaldean 150 poliziak hartu zuten Tarnac bederatzi pertsona atxilotzeko, Paris eta Rouenekoekin denetara hogei atxiloketara iritsiko zen sarekadan. Hamaika berehala askatuta, Tarnaceko bederatziei egotzi zieten terrorismoa erabiltzeko talde kriminala osatzea, haiei bizkarreratuz Frantziako trenbideetan hainbat linea elektriko saboteatu izana. Urri eta azaroan zehar TGV tren lasterren argindar hornidura etenda, ezezagunek lortua zuten 160 geldiaraztea. Hamar urte geroago, 2018ko apirilean, denak errugabe joko zituzten epaileek.\nIa basamortu zena loratu\nDavid Dufresne kazetariak Frantziako antiterrorismoaren azken urteotako eskandalu handietakoa izan den Tarnac aferaren mamia azaldu zuen “Tarnac Magasin General” liburuan, hiru urteko ikerlanaren emaitza. Elkarrizketatu zituen operazioan zuzenean esku hartutako zerbitzu sekretuetako goi karguak, epaileak, militanteak eta bere familiak, Frantziako antiterrorismoaren erretratu beldurgarria eskainiz.\n“Atxiloketak –laburbildu du Dufresnek–, Barne Ministeriotik zuzenean gidatuta, telebista kameren aurrean egin zituzten. Une erabakiorra zen Parisko agintarientzako, iritzi publikoari nabarmendu nahi baitzioten orduan DCRI zen eta gero DGSI [Barne Segurtasunerako Zuzendaritza Orokorra] izango zen FBI frantsesa zein efikaza zen. Gobernuan goitik etorritako agindu bat zen eta fiasco izugarri baten hasiera”.\nTarnac aferan zuzenean inplikatuta egon zen Michelle Alliot Marie Barne ministro lapurtarra, Donibane Lohizuneko alkate izana eta gaur europarlamentari dirauena. Alliot Mariek atxilotuak konspirazio anarkista handi baten partaidetzat aurkeztu zituen publikoki. Gero, auzia aurrera joan ahala eta zenbait hedabidek sakonago ikertu arau, Frantzia hankaz gora jarri nahi omen zuen taldearen istorio hura deusetan geratu zen. Hori bai, hamar atxilotuetako gehienek aste batzuk egin zituzten presondegian, urte bete susmagarrietan ospetsuena zen Julien Coupatek, eta denentzat kalbario luzea epaitegietan.\nMagasin General-eko taldea ez dago gaia ezkutatzeko eta Ulule-n diru bilketa argudiatzeko ipini duten idatzian garbi azaltzen dute gaia: “2008an polizia antiterroristaren operazioarekin hasitako aferak eta haren oihartzun mediatikoak [proiektuaren] irudia markatuko dute luzaroan. Baina agintariek kolektiboa desegiteko jo bazuten kolpea, horren lekuan harremanak sendotu ziren ezbeharrari aurre egiteko, oinarritzat hartuz denena den leku hau”.\nTarnaceko denda-ostatu-bilgunean ez da mugimendua eskas gaur egun, Magasin General-ek Facebooken erakusten dituen ekintzak eta agenda ikusi baizik ez da: afari eta ospakizunez landa, hitzaldiak, kontzertuak, antzerkiak, liburu aurkezpenak, film emanaldi eztabaidaz osatuak... Oso present daude justizia sozial eta klimatikoaren aldeko borrokak, bateko eta beste ZADak, Frantziako Estatuak gogor hartzen dituen etorkin berriekiko elkartasuna, azpiegitura erraldoien kontrakoak, antinuklearrak edo oihanen txikizioa gelditu nahi dutenenak.\nTarnacez gain Millevaches eskualde osoan nabari da mugimendua, 68 osteko baserritar berriei oinordekotza hartu baliete bezala XXI. mendekoek. Kultur elkarteak, ostatu eta denda txikiak, Tele Millevaches herri telebista... eta debate politiko eta sozial beroak. Gentioux en, Tarnacetik harrikada bide, antzeko ostatu-denda-bilgunea zaharberritu eta La Renouée deitu dute, Berriz Hasia. “Herriak bizi behar du” ikasi genuen guk ere gaztetan Ipar Euskal Herrian.\nKanal hauetan artxibatua: Ekonomia soziala | Frantzia


Bingen Larizgoitia (Gorbeialdea): “Landa-eremuko herritarrak bigarren mailakoak ez izatea gura dugu” | Geuria\nBingen Larizgoitia (Gorbeialdea): “Landa-eremuko herritarrak bigarren mailakoak ez izatea gura dugu”\nGorbeialdearen ardura da landa-eremuetako herritarrek oinarrizko zerbitzuak izatea eta ekonomikoa sustatzea.\nBingen Larizgoitia / Geuria\nGorbeialdea elkarteak hogeita hamar urte daramatza landa-eremuko herritarrei laguntzen, bertako bizi-kalitatea babestuz. Herri hauen artean dago Zeberio. Bingen Larizgoitia (Zollo, 1969) da erakundearen arduraduna. Gorbeialdeak hainbat ekimen eramaten ditu aurrera Zeberion, elkarren artean oso ezberdinak, baina haien xede nagusia beti bera izanik: bizi-kalitatea hobetzea. Nabaria da erakundearen eragina zeberioarrengan, honen adibide dira Taberna Zaharreko Mihaela Vatamanuren hitzak: “Niretzat sostengu bat izan da Gorbeialdea”.\nLanda-ingurunea defendatzen duzue. Zer ekarpen egiten dizkio honek gizarteari? Pertsona oro dator landa-eremutik, antzina mundu osoa horrelakoa baitzen. Landa-ingurunean dauden herriek hau mantentzen dute, bere oinarrian zer dagoen erakusten dio gizarteari. Gainera, oreka dakar berarekin. Ezin da pentsatu herrialde batean non dena hiriak diren. Hau da benetakoa, natura den bezalakoa da. Hortaz, guztiz beharrezkoak da. Hori dela-eta, gure helburua hau indartzea da eta landa-eremuko biztanleak bigarren mailako herritarrak ez izatea. Baloratuak sentitu daitezen eta desberdintasun nabarienak, zerbitzuei dagokienez, murriztu eta ahal den heinean ezabatu daitezen.\nZer helburu ditu Gorbeialdeak? Bi helburu nagusi ditugu gure elkartean: zerbitzuak eta bizi-kalitatea babestea eta landa-eremuetan aktibitate ekonomikoa sustatzea. Zerbitzuez eta bizi-kalitateaz mintzo garenean kulturaz, osasunaz, hezkuntzaz eta gizarte-zerbitzuez ari gara. Guk lan egiten dugu hauek landa-herrietan bermaturik egon daitezen. Hiriguneetan zerbitzu hauek bermaturik daude gehienetan, baina landa guneetan batzuetan gabeziak egon daitezke, eta funtsezko gauzak dira. Aktibitate ekonomikoa sustatuz lortu nahi duguna da Zeberio bezalako herriak lo egiteko bizilekuak soilik ez izatea. Bizitza duten herriak izan behar dira landa-eremukoak, haien ekonomia lokalarekin eta oinarrizko zerbitzuekin.\nAktibitate ekonomikoaren sustapena egiteko Gorbeialdeatik hiru oinarri jarraitzen ditugu: aktibitate tradizionala mantentzea, turismo zerbitzuak bultzatzea eta beste motatako lanak indartzea, hala nola, tabernak edo arkitekto batentzako estudio bat. Landa herri bat ez da ezer lehenengo sektorerik gabe; hortaz, ahalegina egin behar dugu gizarte bezala hau ez galtzeko, herriek haien nortasuna ez galtzeko. Hala ere, beste jarduera ekonomikoak bultzatu behar dira; turismoa esaterako. Turismora bideratutako ekimenak ez dira egiten herrika, eskualdeka baizik.\nBingen eta Mihaela Taberna Zaharrean / Geuria\nNola burutzen dituzue zuen helburuak? Helburuak lortzeko ekimen ezberdinak garatzen ditugu Gorbeialdean. Landa-eremuetako herritarrak zein enpresak edo udalak diru-laguntza ezberdinen inguruan informatuta egoteko ahaleginak egiten ditugu. Formazioa eta lehiakortasuna bultzatzen dugu, uste dugulako norbanako edo enpresa bezala aurrera egiteko ezinbestekoa dela bi atal hauetan eguneratuta egotea. Hauek lehenengo sektorera daude bideraturik batez ere; hala ere, turismoa edo bestelako lan sektoreak lantzen dira. Horrez gain, produktu lokalen komertzializazioan laguntzen dugu, informazioa emanez edo azokak antolatuz, eta turismorako produktuak sortzen eta hauen marketinean laguntzen ditugu herritarrak. Honen guztiaren barruan egongo litzateke, adibidez, turistei harrera nola egin edo produktu baten alde onak nola komunikatu. Hortaz, laburbiltzeko, Gorbeialdean gure helburuak lortzeko lagundu, babestu, bultzatu eta informatu egiten dugu.\nZer ekintza dituzue martxan Zeberion? Taberna Zaharraren, bizikleta elektrikoen eta turistentzako ibilbideen ardura dugu Gorbeialdean. Horrez gain, Udalak aurrera eramandako proiektuen marketinean laguntzen dugu; hala nola, udal apartamentuak, errementari museoa edo karobi berriztatua. Gainera, beharrezkoak diren zerbitzuen artean zahar egoitza bat eta frontoia aurki daitezke. Azken hauen kasuan egin dezakegun bakarra babestu, lagundu eta informatzea da, gure ekintza esparruak turismoan baitauka fokua. Hiru zutabe jarraitzen ditugu turismoaren sustapenari dagokionez: produktu turistikoak sortzea, zer ikusi eta zer egin; lehiakortasuna lantzea zerbitzu on bat bermatze aldera; eta marketin lan on bat egitea turistak erakartzeko.\nLehen sektorea berriro indartzen ari da? Historikoki Zeberion lehen sektoreak garrantzia handia izan du, dena izan da, ez baita industriarik egon inoiz. Momentu batean herritik kanpo lan egiteko joera handitu eta bere tokia galdu zuen nolabait lehen sektoreak, herritarrek inguruko herrietako fabriketan lan egiten baitzuten. Nire ustez, azken urteotan garrantzia berreskuratu du aktibitate ekonomiko gisa. Historian zehar egon den beherakada honen adibiderik argiena herritarren emigrazioa izan da Ugao edo Bilbo bezalako lekuetara. Antzina baserriak aktibitate ekonomiko bat ziren; denborarekin gehienak etxebizitza bihurtu dira. Nire ustez hau izan da joera lehen sektoreari dagokionez.\nBaina, uste dut indarra hartzen doala pixkanaka-pixkanaka. Geroz eta ustiategi gehiago daude herrian. Nik ez dut arazo ekonomiko larri bat ikusten, uste dut nahikoa diru-laguntza ematen dela. Nire ustez arazoa etorriko da etorkizunean jende berria beharko delako eta gazteak hona erakartzea ez delako erraza.\nEgungo gizartea landa-eremuaren garrantziaz ahaztu da? Bai. Orokorrean ez dugu begiratzen gure herrietara, barrura. Normalean kanpora begiratzen dugu, eta alde batera uzten dugu gure landa-eremuko herriek gizarteari egiten dioten ekarpena. Hori bai, gero hirietatik erabakiak hartzen dira zer landatu behar den eta zer ez esanez. Azkenean, hirietan erabaki nahi dute zer gertatzen den herrietan, eta hori ezin da horrela izan; herriak berak erabaki behar du zer gertatzen den herrian.\nZer da Landa Garapena? Landa Garapena landa eremuetako herriak bizirik egotea da. Hau lege batzuen bitartez eramaten da aurrera. Gorbeialdea lege hauen ondorioz sortutako erakundea da, hauetan ezartzen dena betetzeko. Landa-herriak ez badira garatzen zerbitzu eta aktibitate ekonomikoen bitartez, neurri bateraino, noski, herriek haien bizitza osoa galduko lukete eta lo egiteko soilik erabiliko lituzke jendeak. Badakigu zerbitzu jakin batzuetarako kanpora jo beharko dutela herritarrek, Bilbora esaterako. Baina handiagoak diren herrietatik ere mugitu behar du jendeak zerbitzu hauek lortzeko. Beharrezkoa dena da oinarrizko zerbitzuak herrian izatea eta egitura ekonomiko bat sortzea herritik joan gabe bizitzeko aukera izateko.\nSailkatuta: Gorbeialdea, Portada\nAnari, Elle Belga, Galgo, Aitor Etxebarria, Ainara Legardon eta Moxal, 2021eko Kaiola Festibalean


2020-09-11 - Irutxuloko Hitza : Irutxuloko Hitza\nHainbat eskolatako gurasoek elkarretaratzera deitu dute hilaren 18rako, Hezkuntza Sailaren ordezkaritzan\nInfernuan izandako polizia operazioa gaitzetsi dute SOS Arrazakeriak eta Hiritarron Harrera Sareak\nKontxako Banderan arituko dira lehian Patxi eta Igor Frances aita-semeak. Lehena, lehorretik, Tolosaldea traineruko entrenatzaile lanetan; bigarrena, uretatik, Urdaibaiekin arraunean. Gaur egun, euren arraun ibilbideak banatuta daude, baina eskutik ere joan ziren duela urte batzuk.\nArtikutza meatzaritza gunea izan zenekoa\nHerritar gehienek lasaitasunaz gozatzeko gune natural gisa ulertzen dute Artikutza. Izan zen garai bat, ordea, non Artikutza meatzaritza lanen bitartez ustiatzen zen, eta tren baten bitartez, materiala Errenteriaraino eramaten zuten.\nKursaalek Miramar Jauregiaren kudeaketa bere gain hartu du\nDonostia Bertsotan saioa egingo dute Trinitate plazan\nZiurtasun bila dabiltza haurtxoko eta gaztelekuetako langileak\nDonostiako Udalak hiriko haurtxoko eta gaztelekuetako eta Etxarriene zentroko zerbitzuak emateko aurrekontua %40 murriztu duela salatu dute langileek eta ELA sindikatuak, eta udalari bilera bat eskatu diote. Momentuz, ordea, ez dute erantzunik jaso.\nOihane Oronoz, Enbata dendako arduraduna\n"Kalean dagoen gaia ez da estropada, baizik eta nork itxi duen negozioa"\nEstropada garaian festa giroa bizi ohi dute Enbata dendan. Aurten, egoera oso bestelakoa dela nabarmendu du Oihane Oronoz dendako arduradunak.